
FORORD. 


Den  Samling  Dagsøvelser  med  tilhørende  Vejledning,  som 
Hr.  Ottar  Andersen  her  giver  os,  er  efter  mit  Skøn  en  værdi- 
fuld Forøgelse  af  vore  Undervisningsmidler  i Børnegymnastik. 
Jeg  ved  med  Sikkerhed,  at  mange  Lærere  har  savnet  saadan 
fyldig  og  indgaaende  Vejledning  til  den  bedste  og  mest  prak- 
tiske Anvendelse  af  de  Øvelser,  som  dels  Haandbogen  og  dels 
mindre  Øvelsesamlinger  indeholder,  og  jeg  er  ligeledes  over- 
bevist om,  at  mange  yngre  Lærere  med  en  saadan  Vejledning 
i Haanden  vil  undgaa  at  strande  paa  de  mange  Skær,  som 
den  praktiske  Skolegymnastik  frembyder  for  Læreren,  og  som 
vi  ældre  med  Spild  af  Tid  og  Kræfter  har  maattet  famle  os 
frem  imellem  paa  egen  Haand. 

Stenhus  pr.  Holbæk  20.  Juni  1908. 

H.  Edv.  Hass, 

Skolebestyrer. 

Efter  Opfordring  fra  nogle  ældre  Lærere,  der  ikke  fandt 
sig  i Stand  til  at  anvende  „Haandbog  i Gymnastiku  ved 
Gymnastikundervisningen,  har  jeg  skrevet  disse  Timesedler, 
der  i Nummerfølge  kan  anvendes  Skoletiden  igennem.  Øvel- 
serne er  valgt  under  Hensyn  til  en  Gymnastikplads,  der  er 
forsynet  med  de  fleste  af  de  i Ministeriets  Cirkulære  af 
31.  August  1905  nævnte  Redskaber.  Der  er  medtaget  en  Del 


Lege,  men  i øvrigt  henhører  alle  Øvelserne  under  den  egent- 
lige Gymnastik.  De  bag  Øvelsesnavnet  eller  i Beskrivelsen 
anførte  Tal  henviser  til  Sider  i Haandbogens  første  Udgave 
(af  1899),  og  disse  Henvisninger  vil  formentlig  gøre  det  let- 
tere for  Læreren  at  finde  Øvelser,  der  egner  sig  til  Udfyld- 
ning og  stykkevis  Fornyelse  af  den  enkelte  Timeseddel. 

For  Gennemlæsning  og  værdifuld  Kritik  af  mit  Arbejde 
takker  jeg  Hr.  Skolebestyrer  Hass. 

Halls  Allé  7 den  25.  Juni  1908. 


O tt  ar  Andersen . 


1ste  Timeseddel 


1.  Opstilling  i »spredt  Orden«.  Retstilling.  Hvilstilling. 

2.  Tramp  i Takt  med  een  Fod. 

To  Tramp  med  venstre  Fod  — nu!  Med  højre  — nu!  osv. 

3.  Staaende  Armstrækning  udad  (friere  Form). 

Arme  ud  og  ned  — et!  — to! 

4.  Vendinger  med  Hop. 

(Med  Hop)  venstre  — om! 

5.  Sangleg:  Jeg  gik  mig  over  Sø  og  Land. 

6.  a.  Vandret  Vantgang  i Ribber  og 
b.  Fri  Vantgang  til  øverste  Ribbe. 

7.  Vingstaaende  Kropbøjning  nedad. 

Hofter  — fat!  Nedad  — bøj!  Opad  — stræk!  Hænder  — ned! 
(Paa  Grønsvær  kan  øves:  siddende  at  »bide  i den  store  Taa«; 
senere  staaende  paa  eet  Ben,  om  nødvendigt  med  smaa  Hop 
for  at  bevare  Ligevægten). 

8.  Firestaaende  Stilling. 

Paa  fire  — ned!  Fra  Stilling  — op! 

9.  a.  Hurtig  Gang  i Kreds. 

(I  Kreds)  fremad  — gaa!  (Alle  — ) holdt! 
b.  Kapløb. 

10.  Sangleg:  Vinde  Nøglegarn. 


Til  1ste  Timeseddel. 

1.  »Spredt  Orden«.  Børnene  løber  frem  fra  en  Væg,  et  Hegn 
ell.  lign.  mod  Pladsens  modstaaende  Side  (eller  mod  Læreren). 
Paa  et  skarpt  Fløjtesignal  standser  de  alle  øjeblikkelig  og 
staar  stille  (»ret«)  med  Front  mod  Læreren.  Dersom  Afstan- 
den ikke  overalt  er  tilstrækkelig  efter  første  Løb,  flytter 
Læreren  enkelte  Børn,  eller  der  løbes  om.  Ved  Gentagelse 
øves  Børnene  i hurtigt  at  følge  en  Ordre.  Man  kan  ved  denne 
Øvelse  opnaa  en  brugelig  Opstilling  til  mange  andre  Øvelser. 

Efter  at  Forklaring  er  givet,  kommanderes  »løb!«,  skarpt 
Fløjt.  (»Tilbage  — løb!«). 

Hvilstilling  (72)  indtages  i Begyndelsen  med  et  Tramp. 
Efter  Aftale  flyttes  højre  eller  venstre  Fod  frem.  Komm.: 
»Hvil!« 

Retstilling  (71)  indtages  med  et  Tramp.  At  Legemet  stræk- 
kes til  sin  størst  mulige  Højde  er  Hovedsagen.  Blikket  rettes 
noget  opad.  (Sædet  maa  ikke  skydes  bagud,  saa  at  Ryggen 
svejes).  Komm.:  »(Alle  — ) ret!« 

Samtidig  Indtagelse  af  og  rigtig  Form  paa  disse  Stillinger 
er  af  Betydning;  en  livlig  Skiften  kan  virke  opkvikkende. 

2.  Læreren  angiver  først  Takten  ved  Tælling;  dernæst  kan  Bør- 
nene øves  i at  tælle  skarpt  og  taktfast,  og  endelig  udføres 
Øvelsen  i samme  Takt  (NB.  uden  Lærerens  Tælling).  Takt 
og  Samtidighed  er  Hovedsagen.  Frie  Bevægelser. 

3.  Paa  »et!«  strækkes  Armene  vandret  ud  og  føres  godt  bagud; 
paa  »to!«  strækkes  de  ned.  Hænderne  føres  langs  Kroppens 
Sider,  saa  at  Bevægelsen  slutter  med  et  Stød.  (Ingen  Stands- 
ning i bøjet  Stilling). 

4.  Hoppet  skal  være  saa  lavt  som  muligt.  Stødet  afbødes  ved 
Bevægelse  i Fodleddet.  Der  lægges  Vægt  paa  Hurtighed  i 
og  Ro  efter  Vendingen.  Ogsaa  Omkringvending  øves  saaledes. 
Komm.:  »(Med  Hop)  om  — kring!«  Skal  Vendingen  ske  til 
venstre  Side,  kommanderes:  »(Med  Hop)  til  venstre  om  — 
kring!«  Man  kan  lade  Børnene  raabe  »staa«,  saa  snart  Ven- 
dingen er  udført. 

5.  Børnene  i Kreds  med  Haandfatning;  een  er  inde  (i  Begyn- 
delsen Læreren),  alle  synger: 

Jeg  gik  mig  over  Sø  og  Land, 
der  mødte  jeg  en  gammel  Mand. 

Han  talte  saa,  han  spurgte  saa 
og  hvor  har  du  vel  hjemme?  — 

Dernæst  fortsætter  den,  der  er  inde  i Kredsen,  medens  de 
andre  slipper  og  standser: 

Jeg  har  hjemme  i Hoppeland, 

Hoppeland,  Hoppeland; 
alle  de,  der  hoppe  kan, 
de  har  hjemme  i Hoppeland. 

Han  udfører  imens  den  Bevægelse,  han  nævner  i Sangen, 
og  naar  han  har  sunget  »Hoppe  — « første  Gang,  falder  de 
andre  ind  baade  med  Sangen  og  Bevægelsen.  Uden  videre 
Standsning  udpeges  der  en  anden  til  at  være  inde,  f.  Eks.  af 
den,  der  var  det  sidst,  og  han  maa  nu  finde  paa  en  ny  Bevæ- 
gelse som  nikke,  bukke,  neje  (Knæbøjninger),  vrikke  (Ving- 
staaende  Sidebøjninger),  hejse,  svømme,  hinke,  danse,  støde 
osv.  Læreren  maa  søge  at  fremkalde  saa  store  og  kraftige 
Bevægelser  som  muligt. 

6 a.  Vandret  Vantgang. 

Fødderne  paa  i.,  2 .ell.  3.  Ribbe.  Fatning  over  Pandehøjde, 
Hovedet  op.  Albuerne  godt  ud  fra  og  Brystet  ind  imod  Ribben. 
Hænderne  flyttes  i Takt  saaledes,  at  de  bestandig  har  mindst 
Skulderbreddes  Afstand.  De  klaskes  haardt  i og  følger  samme 
Ribbe.  Venstre  Fod  flyttes  samtidig  med  venstre  Haand  osv. 
Børnene  følger  efter  hinanden  »i  Strøm«.  Lydelig  Takt  er  i 
Begyndelsen  det  vigtigste. 

6 b.  Vantgang  til  øverste  Ribbe. 

Haand  og  Fod  flyttes  kun  eet  Ribbemellemrum  ad  Gangen. 

Brystet  nær  til  Ribben  og  Blikket  rettet  opad.  Børnene  maa 
ikke  gaa  højere,  end  at  Skuldrene  er  i Højde  med  øverste 
Ribbe.  Det  kan  senere  anbefales  og  indøves  at  flytte  venstre 
Haand  samtidig  med  højie  Fod  osv.  (den  rigtige  Form,  som 
Sømændene  anvender).  Der  bør  dog  ikke  anvendes  megen 
Tid  herpaa. 

Komm.:  »(Ansigtet  imod)  til  Ribber  — løb!«  (Vantgang)  — 
op!  ned!  Paa  Plads  — løb!« 

Senere  foretages  Nedgang  i Armene  alene.  Efter  Op~ 
gangen  kommanderes  da  »hæng«  og  dernæst  »I  Hænderne 
alene  — gaa  ned!« 

Under  disse  Øvelser  opstilles  Børnene  i vilkaarlig  Orden 
i een  Række  (lettest  med  Ryggen  imod  Væg  ell.  Hegn,  der 
gerne  maa  være  i betydelig  Afstand  fra  Ribberne).  De  ind- 
deles til  den  sidste  .Øvelse  i Hold. 

7.  Under  Bøjningen  i Hofteleddene  holdes  Ryggen  strakt  saa 
længe  som  muligt,  men  bøjes  til  sidst  stærkt  (Panden  ind  til 
Benene,  helst  strakte  Knæ).  Under  Strækningen  rejses  Hove- 
det først,  og  Ryggen  strækkes  snarest. 

8.  Haandfladerne  paa  Jorden  ca.  een  Fodlængde  foran  Fødderne. 
Armene  mellem  Knæene,  Hovedet  løftet. 

Saa  snart  firestaaende  Stilling  er  indøvet,  bør  man  herfra 
lade  Børnene  foretage  Fremadløb  paa  Hænderne  til  »bue- 
haandliggende«  Stilling:  Hænderne  langt  foran  Fødderne,  Ar- 
kene og  Knæene  strakte,  Ryggen  svejet,  Hovedet  løftet 
(»lang  Hals!«)  og  Blikket  rettet  fremad-opad.  Herfra  Op- 
gang til  Retstilling  ved  Tilbageløb  paa  Hænderne  og  Knæ- 
strækning. 

Kommando:  »Paa  fire  — ned!  Hænder  — frem!  Fra  Stil- 
ling — op!« 

9 a.  Livlig  Gang  uden  Takt.  Hurtighed  og  Orden  (Afstand)  er 
det  vigtigste.  Holdt  uden  Samtidighed,  men  hurtigt. 

9 b.  Børnene  opstiles  som  ved  Øvelse  6 og  deles  i Hold.  En 
ikke  for  kort  Strækning  gennemløbes  to  Gange.  Løbet  be- 
gynder fra  Væg,  Hegn  ell.  Bom;  en  Haand  ell.  Fod  rører  der- 
ved. Maalet  bredt,  saa  at  Børnene  kan  løbe  i parallele  Baner. 
Hvis  Børnene  løber  i flere  Hold,  bør  de  i hvert  Hold  sejrende 
konkurrere  til  Slut. 

Komm.:  »Klar  — løb!« 

10.  Vinde  vinde  Nøglegarn 

saa  fint  saa  fint  som  Rendegarn 
for  Inger  ville  vi  neje 
for  Inger  ville  vi  bukke 
og  Inger  hun  skal  vende  sig  om. 

Børnene  i Kreds  med  Haandfatning.  Gang  rundt  i Takt 
med  Sangen.  Paa  »neje«  og  »bukke«  udføres  disse  Bevægelser 
af  alle  med  Undtagelse  af  den  (dem),  som  nævnes.  De  nævnte 
vender  sig  paa  »vende  sig  om«  og  gaar  videre  med  Ryggen 
mod  Midten  af  Kredsen.  Efter  nogle  Vers  kan  man  i Steden 
for  et  Navn  synge  »Resten«  og  i sidste  Linie  »og  Resten  den 
skal  vende  sig  om«.  I næste  Vers  synges  da  »alle«,  medens 
alle  nejer,  bukker  og  vender  sig  om,  saa  at  de  nu  har  den 
oprindelige  Opstilling. 

2den  Timeseddel. 

1.  Opstilling  i een  Række. 

(I  een  Række  — ) træd  an! 

2.  Eet  Sideskridt. 

(Med  høj  Tælling)  eet  Skridt  til  venstre  — gaa! 

3.  Lærerens  Inddeling  til  to.  Udrykning  med  eet  (senere  to) 
Skridt. 

(Med  høj  Tælling)  Etter  eet  Skridt  til  venstre,  Toer  eet 
Skridt  til  højre  — gaa! 

4.  Staaende  Armstrækning  opad  (friere  Form). 

Arme  op  og  ned  — et!  — to! 

5.  Løb  fra  Væg  til  udrykket  Opstilling. 

Til  Væggen  (Hegnet,  nærmere  betegnet)  — løb! 

Udrykket  Opstilling  — løb! 

6.  Vingstaaende  Kropfældning  fremad. 

Hofter  — fat!  Fremad  — fæld!  Opad  — stræk!  Hænder  — 
ned! 

7.  Modhængende  Stilling  i Bom  og  Ribber  og  modhængende 
Fodbagopløftning. 

Til  Bom  og  Ribber  — løb!  Med  Overgreb  — op!  Fodbag- 
opløftning — et!  — to!  Fra  Stilling  — ned!  Paa  Plads  — løb! 

8.  Høg  efter  Høns. 

9.  Støtstaaende  Hælhævning  og  Knæbøjning. 

Stor  Kreds  med  Haandfatning  — løb! 

Hæle  — hæv!  Knæ  — bøj!  Knæ  — stræk!  Hæle  — sænk! 
Eli.:  Hælhævning  og  Knæbøjning  — et!  — to!  — tre!  — fire! 
Hænder  — ned! 

10.  Strækknæstaaende  Haanddask  i Jorden. 

Paa  Knæ  — ned!  Begge  Arme  — op! 

Haanddask  i Jorden  — et!  Hofter  — fat! 

Fra  Stilling  — op! 

11.  Vingstaaende  Kropbøjning  bagud. 

Bagud  — bøj!  Opad  — stræk!  Eli.: 

Kropbøjning  bagud  — et!  — to!  Hænder  — ned! 

Eli.  (til  næste  Øvelse):  Hinandens  Hænder  — fat! 

12.  a.  Sidegang  i Kreds  med  Kædefatning. 

Hæle  — hæv!  Sidegang  til  venstre  — gaa! 

(Alle  — ) holdt!  Hænder  — ned! 

b.  Hurtig  Gang  i Kreds,  Omkringvending. 

(Fra  forrige  Øvelse):  Højre  — om!  (I  Kreds)  fremad  — gaa! 
Omkring!  (Alle  — ) holdt! 

13.  Kapløb  med  Bom  som  Hindring. 

14.  Dybdespring  fra  Bænk  (Bom). 

Paa  Bænken  — op!  Kast  venstre  Fod  fremad  — spring!  Ved 
Gentagelser  blot:  Venstre  Fod  — spring! 

15.  Bro,  Bro,  Brille. 

16.  Aftrædning. 

Træd  af  — et!  — to!  — tre!  — fire!  senere:  Træd  — af! 

Til  2den  Timeseddel. 

1.  Flankeopstilling  (76).  Børnene  udmaaler  uden  særlig  Kom- 
mando Armlængdes  Afstand  fra  Formanden  og  indtager  Hvil- 
stilling. Efter  at  der  er  kommanderet  »ret«,  kan  Afstanden 
kontrolleres.  Komm.:  »Til  Afstand  Hænder  — frem!  Hænder 
— ned!« 

2.  Sideskridt  kan  foretages,  mens  Hænderne  er  »fremme«;  de 
usikre  trækkes  da  med  i den  rigtige  Retning.  Først  tæller 
Læreren,  senere  Børnene  i Takt:  »Et,  to!« 

3.  Inddeling.  Efter  at  Læreren  har  givet  Bjørnene  Numre,  bør 
man  de  første  Gange,  inden  der  gaas  videre,  sikre  sig,  at 

Børnene  husker  Numrene.  »Etter  højre  Haand  — op!« 

Udrykning.  Fa&tslaa  fra  Begyndelsen,  at  Etterne  altid 
gaar  til  venstre,  Toerne  til  højre.  Man  kan  da  snart  forkorte 
Kommandoen  til:  »(Med  høj  Tælling  til  fire)  ryk  ud  — gaa!« 
Den  modsatte  Bevægelse  kommanderes:  »Ryk  ind  — gaa!« 

4.  Hænderne  føres  langs  Kroppens  Sider.  I Strækstilling  føres 
Armene  godt  bagud  og  drejes,  saa  at  Haandskarpen  vender 
lige  fremad.  Albuer,  Haandled  og  Fingre  strækkes  fuldt  ud. 
Hovedet  holdes  løftet  og  bevæges  noget  bagud.  Hurtige  Arm- 
bevægelser! 

5.  Løb  til  udrykket  Opstilling  maa  indøves  godt,  saa  at  man  til 
enhver  Tid  hurtig  kan  fremkalde  en  ordentlig  og  tilstrækkelig 
aaben  Opstilling. 

6.  (147).  Kun  Bøjning  i Hofteleddene.  Ryggen  holdes  strakt. 
Hovedet  godt  bagud,  Knæene  strakte. 

7.  I modhængende  Stilling  vender  Tommelfingrene  mod  hinan- 
den; god  Afstand  mellem  Hænderne.  Bommen  lidt  over 
Strækhøjde;  Børnene  maa  staa  lige  under  den  inden  Op- 
springet. Ved  Ribberne  stiller  Børnene  sig  med  Ansigtet 
imod.  Før  Opspringet  griber  f.  Eks.  venstre  Haand  en  Ribbe 
i Pandehøjde,  højre  Haand  griber  i Springet  en  Ribbe  saa 
højt  som  muligt  og  venstre  flyttes  op  til  samme  Ribbe.  Ved 
Fodbagopløftning  føres  Knæene  ud  fra  Ribben  samtidig  med, 
at  de  bøjes;  Hovedet  føres  langt  bagover. 

Nedspring  fra  Ribben  sker  ved  Bagudkastning  af  Benene. 
Hænderne  støtter  paa  en  Ribbe,  medens  Nedspringet  fuldendes, 
og  føres  dernæst  ned. 

,8.  (287).  Leges  uden  Sang  og  Samtale.  Enhver  Kylling  (ialt 
ca.  10)  har  fat  om  Livet  paa  sin  Formand.  Hønen  værger 
Kyllingerne  med  udbredte  Arme.  Kun  den  sidste  i Rækken 
kan  fanges;  han  er  fangen,  naar  han  er  rørt  og  skal  da  føres 
i Bur. 

9.  (119).  Armene  næsten  strakte.  Knæene  føres  udad,  Hælene 
holdes  løftede  og  samlede  under  Knæbøjningen.  Knæene  bøjes 
halvt.  Ryggen  ret. 

10.  Knæstilling  indtages  ved  samtidig  Bøjning  af  begge  Knæ:  Bør- 
nene maa  de  første  Gånge  advares  imod  at  sætte  Knæene  for 
haardt  i Jorden.  Hofteleddene  strakte.  Knæene  een  Fod- 
længde fra  hinanden.  Etter  hvert  Haanddask  strækkes  Krop 
og  Arme  saa  hurtigt  som  muligt.  Man  maa  passe,  at  Armene 
er  fuldt  strakt  til  Vejrs,  inden  det  næste  Dask  foretages.  Fra 
Stilline  i eet  Tempo.  -- 

11.  (136).  Bøjningen  begynder  fra  oven  (Hoved  og  Hals),  Stræk- 
ningen fra  neden  (Lænden).  Naar  dette  iagttages,  maa  Bør- 
nene gerne  bøje  sig  stærkt  bagover. 

12  a.  (89).  Under  Sidegangen  maa  Børnene  holde  sig  tilbage. 
Armene  næsten  strakte.  Først  Lærerens,  senere  Børnenes 
Tælling  (et,  to),  indtil  Takten  er  indøvet.  Derefter  indøves 
Holdt  i to  Tempoer.  Holdt  udtales  idet  Hælene  sluttes  sam- 
men, der  tages  endnu  et  Skridt  og  Hælene  sænkes  samtidig 
med,  at  de  samles. 

12  b.  Som  1ste  9 a.  »Omkring«  kommanderes  kort  og  uden  Var- 
sel. Børnene  vender  sig  til  højre  Side,  og  Gangen  fortsættes 
modsat  Vej,  uden  at  Ordenen  brydes. 

13.  Løbet  begynder  fra  en  Rille  i Jorden  (Væg,  Hegn)  parallel  med 
og  i lang  Afstand  fra  Bommen.  Denne  sættes  lidt  under  Hofte- 
højde. Børnene  skal  enten  under  eller  over  Bommen  og  til- 
bage igen.  Det  er  bedst,  dersom  der  findes  et  Maal  bag  Bom- 
men, som  skal  naas  (Væg,  Hegn  ell.  liggende  Bom).  Børnene 
maa  advares  imod  at  slaa  sig  paa  Bommen,  og  de  maa  først 
prøve  Forhindringen  langsomt.  Enhver  maa  løbe  lige  fremad. 
Ikke  for  mange  ad  Gangen.  Een  Sejrherre.  »Klar  — løb!« 

14.  Samtidig  med  Fremkastning  af  den  ene  Fod  bøjes  det  støt- 
tende Ben  let  og  strækkes  hurtigt,  saa  at  Springet  gaar  noget 
opad.  Fødderne  samles  og  Legemet  strækkes  under  Sprin- 
get. Nedspringet  maa  ske  paa  Taa  og  med  blød  og  dyb  Bøj- 
ning i Knæene.  Børnene  maa  herunder  gerne  lægge  Kroppen 
frem  og  de  maa  sænke  Hælene  samtidig  med  Knæstrækningen. 

15.  (286).  Kun  Halvdelen  af  Børnene  fordeles  under  Sangen;  de 
øvrige  ved  Valg. 

16.  Paa  »et«  flyttes  venstre  Fod  skraat  bagud,  paa  »to«  sluttes 
højre  til,  paa  »tre«  bukkes  ned  og  paa  »fire«  strækkes  Krop- 
pen atter.  Indøves  paa  Tælling,  men  tages  snart  i Takt  (først 
med  høj  Tælling). 


3die  Timeseddel. 

1.  Opstilling  og  Inddeling  som  i 2den. 

Træd  an! 

2.  Udrykning  med  to  Skridt. 

(Med  høj  Tælling  til  fire)  ryk  ud  — gaa! 

3.  Vingknæstaaende  Stilling  (2den  10). 

Hofter  — fat!  Paa  Knæ  — ned!  Fra  Stilling  — op!  Hæn- 
der — ned! 

4.  Staaende  Armsving  fremad  i Kreds. 

Armsving  fremad  — i Kreds!  — begynd!  Holdt! 

5.  Male  Kaffe. 

6.  Trold.  (290). 

7.  Modhængende  Armgang  i Bom. 

8.  a.  Taktgang  i Kreds. 

(I  Kreds)  fremad  — gaa!  Alle  — holdt! 

b.  Sidelæns  Ringdans. 

Hænder  — fat!  Sideløb  til  venstre  — løb!  Alle  — holdt! 
Haender  — ned! 

9.  Eet  Skridt  fremad  eller  baglæns. 

(Med  høj  Tælling)  et  Skridt  fremad  — gaa! 

10.  Vingstaaende  hurtig  Kropbøjning  nedad. 

Hofter  — fat!  Hurtig  Kropbøjning  nedad  — et!  — to!  Hæn- 
der — ned! 

11.  Trække  til  Vægs  med  een  Haand. 

12.  Hængende  Knæløftning  (senere  »Cykling«). 

Til  Ribber  — løb!  Ryggen  imod  i øverste  Ribbe  — op! 
Hæng!  Knæ  — løft!  sænk!  Omkring  og  gaa  ned! 

Paa  Plads  — løb! 

13.  Længdespring  med  Tilløb. 

14.  Benopslag  ved  Ribberne. 

15.  Katten  efter  Musen. 

16.  Hop  paa  Stedet. 

Et  højt  Hop  pda  Stedet  — hop! 

17.  Staaende  Hovedbøjning  bagud  med  dyb  Aanding. 

Med  dyb  Aanding,  Hovedbøjning  bagud  — et!  — to! 


Til  3die  Timeseddel. 

5.  Efter  Vendinger  og  Skridt,  saa  at  Etter  og  Toer  staar  overfor 
og  med  Ansigtet  imod  hinanden,  kommanderes:  »Hænder  — 
fat!«  Ringfatning,  Hænderne  højt,  strakte  Arme,  Etter  og  Toer 
ganske  nær  hinanden.  Læreren  angiver  dernæst  hvilken  Vej 
der  skal  drejes  rundt  (»Ansigtet  imod  mig«,  » — imod  højre 
Fløj«,  » — imod  Bommen«  ell.  lign.)  og  kommanderer:  »Mal 
Kaffe  — et!  — to!«  Paa  hvert  Talord  drejes  1!.2  Omgang, 
Senere:  »Mal  Kaffe  (tre  Omgange)  — begynd!« 

Mærk!  Hurtige  Bevægelser,  Hænderne  højt,  Børnene  sta- 
dig nær  hinanden.  Lige  saa  mange  Gange  »til  den  anden 
Side«. 

7.  Bommen  lidt  over  Strækhøjde.  Opspring.  Hænderne  griber 
med  Tommelfingrene  vendende  mod  hinanden,  mindst  Skul- 
derbreddes Afstand.  Hovedet  bagover  (»se  opad!«)  Benene 
saa  rolige  som  muligt,  samlede  og  strakte.  Hænderne  flyttes 
med  smaa  Tag  og  med  Klask  i Bommen.  Enhver  tæller  »et 
to«  i Takt  med  Tagene;  derved  undgaas  det,  at  Børnene 
holder  Vejret.  Børnene  opstilles  parallelt  med  og  i mindst 
seks  Skridts  Afstand  fra  Bommen.  De  løber  frem  fra  Pladsen 
i Rækken  til  den  Ende  af  Bommen,  hvor  der  begyndes,  staar 
inden  Opspringet  ret  lige  under  Bommen  og  løber  efter  Ned- 
springet  bagom  venstre  Fløjmand  til  egen  Plads  i Rækken 
Tæt  Strøm. 

8 a.  Her  er  Takten  Hovedsagen.  Læreren  angiver  først  Takten 
ved  Tælling,  og  dernæst  kan  Børnene  markere  den  1)  ved 
Tramp,  2)  ved  Haandklap  ell.  3)  ved  høj  Tælling.  Ved  Holdt 
tælles  »et,  staa!«  Der  begyndes  med  venstre  Fod,  men  Trittet 
er  i Begyndelsen  en  Biting.  Dette  indøves  senere  ved  »Tramp 
paa  venstre  (højre)  Fod.« 

8 b.  Der  løbes  (hoppes)  i Takt.  Fødderne  samles  i Luften.  Side- 
læns Bevægelse.  Fast  Greb  med  Hænderne;  strakte  Arme. 
Forsigtig,  hvis  der  staar  faste  Genstande  i Nærheden  af  Kred- 

sen.  Takten  kan  støttes  ved  Tælling  »et,  et,  et  . .«  Efter 
»holdt«  standser  alle  saa  hurtigt  som  muligt. 

Ved  Øvelsen  som  Leg  anvendes  Tællingen  »10,  20,  30  . . . 
100«;  paa  100  standsør  alle  siddende  paa  Hug.  Børnene  tæl- 
ler. Efter  Aftale  herom  kommanderes:  »Til  venstre  — løb!« 
»Op  at  staa  — nu!«  »Til  højre  — løb!«  osv.  Løbet  kan  gen- 
tages to,  tre  Gange  uden  Standsning  i Hugstillingen.  Er  Bør- 
nene forpustede,  tages  Gang  i Kreds,  inden  næste  Øvelse. 

9.  »Udrykket  Opstilling  — løb!« 

Skridtet  begyndes  med  venstre  Fod.  Lydeligt  Fodslag 
(højre  Fod  »trampes«  til  venstre)  og  Takt.  Tælling:  »et,  to!« 

10.  Som  1ste  7,  men  hurtigt. 

11.  Etter  og  Toer  over  for  og  med  Ansigtet  mod  hinanden.  Bag 
hver  Række  en  Væg,  Bom  eller  Rille  i Jorden  som  Maal. 
Børnene  rriaa  fordeles,  saa  at  Modstanderne  bliver  nogen- 
lunde jævnbyrdige. 

Kommando:  »Med  højre  Haand  — fat!«  Børnene  fatter 
om  hinandens  Haandled  og  venstre  Fod  flyttes  bagud.  »Træk!« 
— Kampen  ophører,  naar  den  stærkeste  har  naaet  Maalet,  og 
begge  bliver  der.  Hvis  Kampen  varer  for  længe,  komman- 
derer Læreren  »holdt!«  Dernæst  »tilbage  — løb!«  Der  maa 
veksles  med  Fatningen  hver  Dag. 

12.  (140).  Opstilling  i god  Afstand  fra  Ribberne.  Børnene  ind- 
deles i Hold.  Det  er  praktisk  altid  at  lade  Børnene  stille  sig 
med  Ryggen  imod  Ribberne,  naar  en  anden  Stilling  ikke  for- 
langes (»Ansigtet  imod«,  »Venstre  Side  imod«).  I Ribberne 
skal  Børnene  vende  sig,  saa  snart  Hænderne  kan  naa  øverste 
Ribbe.  Tommelfingrene  foran.  De  støtter  alle  med  Hælene 
paa  en  Ribbe,  indtil  der  kommanderes  »hæng«.  Derpaa  stræk- 
kes Legemet  helt  ud.  Hovedet  maa  holdes  godt  tilbage  under 
hele  Øvelsen.  Knæene  løftes  samlede  saa  højt,  de  kan,  uden 
at  Sædet  føres  ud  fra  Ribben. 

Cykling  kommanderes  efter  at  Knæene  er  løftede:  »Paa 
Cykle  — kør!  holdt!«  Knæene  løftes  og  sænkes  skiftevis, 
medens  Fødderne  kredser,  som  om  de  fulgte  Pedalerne  paa 
en  Cykle.  Hurtige  Bevægelser.  Efter  »holdt!«  sænkes  Knæene. 

NB.  Hvis  Børnene  er  ængstelige  ved  at  vende  sig  højt 
oppe,  kan  man  kommandere:  »Ryggen  imod  paa  3die  Ribbe 
— op!«  De  sætter  da  en  Fod  paa  3die  Ribbe  og  vender  sig, 
idet  de  griber  med  den  ene  Haand  lavere  og  den  anden  saa 
højt  som  muligt.  Der  kan  da  foretages  Nedspring  som  be- 
skrevet ved  6te  8. 

13.  En  »Grav«  markeres  ved  to  Riller  i Jorden,  Børnene  opstilles 
i een  Række  parallelt  med  Tilløbsbanen.  Tilløbet  gaar  umid- 
delbart over  i Springet,  saa  at  Farten  beholdes.  I Springet 
kastes  den  ene  Fod  frem,  Benene  samles  og  Legemet  stræk- 
kes inden  Nedspringet.  Nedspring  som  i 2den  14.  To  ad  Gan- 
gen, hvis  der  er  mange  Børn.  Springet  kan  øves 

1)  saaledes  at  Tilløbet  begynder  paa  Kommandoen 
»spring!«  (den  næste  kommer  da  straks  frem  og  staar  ret, 
parat  til  at  begynde).  Den,  der  har  sprunget,  løber  uden 
Standsning  paa  Palds.  (Fremtræden  og  Tilløb  indøves); 

2)  saaledes,  at  den,  der  har  sprunget,  fuldender  Nedsprin- 
get og  bliver  staaende,  indtil  næste  »spring«  lyder.  Uierunder 
indøves  Nedspringet). 

Senere  øves  Spinget  uden  Kommando  og  Tilløbet  begyn- 
der, naar  den,  der  er  lige  foran  begynder  at  gaa  (lige  fremad) 
efter  Nedspringet. 

Uorden  undgaas  bedst  derved,  at  hvert  Barn  efter  Sprin- 
get løber  bag  om  nederste  Fløjmand  og  tilbage  til  sin  egen 
Plads  i Rækken.  Enhver  staar  da  stille  i Rækken,  indtil  »For- 
manden« har  begyndt  sit  Tilløb.  Ved  smaa  Længdespring  bør 
man  dog  ogsaa  nu  og  da  lade  Børnene  følge  hinanden  i hurtig 
Strøm.  Nedspringet  fuldendes  da  ikke;  Farten  beholdes,  og 
Børnene  følger  nær  efter  hinanden  op  paa  Plads.  Der  maa 
helst  anvendes  Kommando:  »Højre  — om!  Venstre  om  sving, 
fremad  — gaa!  — kom!«  »Graven«,  der  springes  over,  maa 
i Begyndelsen  være  smal  (ca  1 m.).  Bredden  maa  helst  af- 
sættes efter  Maal,  saa  at  Børnene  ved,  hvor  langt  de  springer. 

14.  Børnene  kan  nærme  sig  »haandstaaende  Stilling«  ved  fra 
»firestaaende  Stilling«  (Rygsiden  imod  Ribberne)  at  kravle 
op  med  Fødderne,  medens  Hænderne  flyttes  noget  ind  imod 
Ribben.  Mærk:  1)  Armene  maa  holdes  strakte,  2)  Hovedet 
holdes  langt  tilbage,  3)  Børnene  maa  ikke  kravle  helt  op  uden 
Modtagning,  4)  Børnene  maa  ikke  holdes  længe  i Stilling^ 

Ved  Benopslag  staar  Børnene  med  Ansigtet  imod  Ribben, 
to  Skridts  Afstand.  Hænderne  sættes  paa  Jorden  eet  Skridt 
fra  Ribben  og  lige  foran  den  ene  (fremsatte)  Fod.  Det  bageste 
Ben  svinges  op,  medens  det  forreste  støder  kraftigt  fra. 
Benene  samles  derpaa,  og  Fødderne  støttes  imod  Ribben  saa 
højt  som  muligt.  Under  Tilbagegangen  bøjes  det  ene  Ben 
stærkt,  og  Foden  sættes  til  Jorden  nær  ved  Hænderne.  Læreren 
støtter  med  en  Haand  under  den  ene  Skulder  og  har  den  anden 
parat  til  at  støtte  Benene.  Snart  kan  Børnene  svinge  sig  op 
fra  staaende  (rettere:  gangstaaende)  Stilling  uden  Standsning. 

15.  (289).  De  mindste:  de,  der  staar  i Kredsen  (Kredsene),  maa 
hverken  spærre  for  Kat  eller  Mus.  Man  kan  godt  have  3 — 4 
Katte  og  lige  saa  mange  Mus,  men  hver  Kat  skal  fange  sin 
Mus  og  føre  den  til  Læreren. 

Senere  leges  Legen  som  beskreven  i Haandbogen  (1)  kun 
eet  Par  og  2)  Spærring  for  Katten).  Til  større,  livlige  Børn 
er  det  bedst  at  have  to  Katte  og  een  Mus.  Der  spærres  for 
Kattene  saaledes,  at  man  søger  at  holde  dem  inde  begge  to 
eller  ude. 

Paa  godt  og  rent  Gulv  (jævn  og  stenfri  Græsplads)  kan 
Legen  leges  med  Løb  paa  fire. 

16.  Frit  Hop  efter  en  hurtig  Sammenbøjning.  Armene  maa  gerne 
svinge.  Legemet  strækkes  i Luften.  Dyb  Bøjning  i Nedsprin- 
get og  derefter  Retstilling.  Ingen  Takt.  Først  indøves  blød 
Bøjning  i Nedspringet,  dernæst  Strækningen  i Luften.  Der- 
efter lægges  der  Vægt  paa  Højden. 

17.  Hørlig  Aanding  (ind  gennem  Næsen).  Kun  lille  Hovedbøjning, 
men  stærk  Hvælven  af  Brystet. 

4de  Timeseddel. 

1.  Opstilling  i to  Rækker  med  fire  Skridts  Mellemrum.  Flanke- 
opstilling.  Retning.  Afstand. 

(I  to  Rækker)  træd  an!  Alle  — ret!  Retning! 

Til  Afstand  Hænder  — frem!  Hænder  — ned! 

2.  Børnenes  egen  Inddeling.  Udrykning  med  eet  Skridt. 

Til  to  — del  ind!  (Med  eet  Skridt)  ryk  ud  — gaa! 

3.  Staaende  Hovedbøjning  bagud. 

Hovedbøjning  bagud  — et!  — to! 

4.  Staaende  Armsving  udad  (senere  udad-opad). 

Armsving  udad  — et!  — to! 

(Armsving  udad-opad  — et!  — to!) 

5.  Staaende  (senere  favnstaaende)  Hælhævning  og  Knæbøjning. 
Hæle  — hæv!  Knæ  — bøj!  Knæ  — stræk!  Hæle  — sænk! 
ell. : Hælhævning  og  Knæbøjning  — et!  — to!  — tre!  — fire! 

6.  Hurtigt  Løb  til  udrykket  Opstilling. 

Til  Væggen  — løb!  Udrykket  Opstiiling  — løb! 

7.  Nummerkapløb. 

8.  Hænge  i een  Arm  i Ribbe. 

Ansigtet  imod.  til  Ribber  — løb!  1 øverste  Ribbe  — op!  Hæng! 
Med  venstre  Haand  — slip!  — fat!  osv.  I Hænderne  alene  — 
gaa  ned! 

9.  Staaende  Fodbagopløftning  med  Haandfatning. 

Fodbagopløftning  (venstre)  — et!  — to!  (højre)  — tre!  — fire! 

10.  Firestaaende  Fodflytning  bagud. 

Paa  fire  — ned!  Fodflytning  bagud  — et!  — to!  Fra  Stil- 
ling — op! 

11.  Vingstaaende  Fodflytning  til  Siden  med  Hop. 

Hofter  — fat!  (Med  Hop)  Fødder  til  Side  — sæt! 

Fødder  tilbage  — sæt!  Hænder  — ned! 

12.  Strækbredstaaende  hurtig  Kropbøjning  nedad. 

(Efter  Fodflytning  til  Siden)  Begge  Arme  — op! 

Hurtig  Kropbøjning  nedad  — et!  — to! 

Begge  Arme  — ned!  Fødder  tilbage  — sæt! 

13.  a.  Taktgang  i een  Række  i Firkant. 

Fremad  — gaa!  Alle  — holdt! 

b.  Tingelingelater. 

c.  Løb  med  Omkringvending  paa  Fløjt. 

Giv  Agt  — løb!  (Alle  — ) holdt!  Fremad  — gaa! 

14.  a.  Benopslag  mod  Ribber  eller  Væg  (tre  og  tre), 
b.  Længdespring  saa  langt  som  muligt. 

15.  Klap  op  ell.  Katten  efter  Musen. 

16.  I.  Forlæns  Kolbøtte.  Plint  paa  langs,  Grønsvær. 

II.  Syvspring. 

17.  Vingbredstaaende  Sidebøjning. 

Udrykket  Opstilling  — løb!  Alle  — ret! 

Hoftet  — fat!  Fødder  til  Side  — sæt!  Til  venstre  — bøj! 
Opad  — stræk!  Til  højre  — bøj!  osv.  ell.: 

Sidebøjning  — et!  — to!  — tre!  — fire! 

Fødder  tilbage  — sæt!  Hænder  — ned! 

18.  Staaende  Armføring  udad  med  dyb  Aanding. 

Med  dyb  Aanding,  Armføring  udad  — et!  — to! 

Til  4de  Timeseddel. 

1.  Fløjmændenes  indbyrdes  Afstand  kontrolleres.  Der  kan  an- 
vises dem  Plads  i Forhold  til  faste  Redskaber,  Mærker  i 
Jorden  ell.  lign.  Naar  Læreren  kommanderer  »Retning«,  skal 
Børnene  i første  Række  flytte  sig  ind,  saa  at  Rækken  er  lige 
og  samtidig  sørge  for,  at  de  har  passende  (Armlængdes)  Af- 
stand indbyrdes.  Enhver  i anden  Række  maa  da  foruden  at 
iagttage  Retningen  fremad  tillige  sørge  for  at  staa  lige  ud  for 
sin  Sidemand  i første  Række.  Afstanden  kan  kontrolleres 
som  i 2den  1. 

2.  Inddeling.  Hvert  Barn  siger  selv  sit  Nummer  og  drejer  sam- 
tidig Hovedet  til  den  Side,  der  vender  imod  den  anden  Række. 
I Begyndelsen  een  Række  ad  Gangen.  Udrykning  sker  her- 
efter med  eet  Skridt;  Etter  til  venstre,  Toer  til  højre. 

3.  Øvelsen  begynder  som  3die  17,  men  Halsen  bøjes  derefter 
stærkt  bagud. 

4.  Armene  svinges  ud  til  Siden,  idet  de  samtidig  holdes  godt 
bagud.  Hovedet  føres  lidt  bagud,  Brystet  frem.  Armene  svin- 
ges hurtigt  nedad  uden  at  klaske  paa  Laarene*  Ved  Armsving 
udad-opad  vendes  Haanden,  saa  Haandfladen  kommer  opad, 
idet  Armen  passerer  den  vandrette  Stilling.  Ingen  Standsning- 
Hurtige  Bevægelser;  Albuerne  strakte. 

5.  Som  2den  9,  men  uden  Støtte.  Armene  holdes  strakte  og  tæt 
ind  til  Kroppen.  Senere  udføres  Øvelsen  efter  Armsving  udad. 
Armene  maa  da  holdes  tilbage.  Kroppen  strakt  og  lodret. 

6.  Kan  som  Opkvikningsøvelse  gentages  nogle  Gange  og  anven- 
des naar  som  helst  i Timen.  Man  bør  indøve  Lethed  i Løbet 
og  Hurtighed  i at  finde  Pladsen  og  komme  til  Ro.  Efter  at  Ret- 
ning og  Afstand  er  funden,  indtager  Børnene  Hvilstilling, 
parate  til  et  »Alle  — ret!«  Naar  dette  er  indøvet  bør  Bør- 
nene altid  under  Forevisning  af  fritstaaende  Øvelser  hurtigt 
placeres  ved  een  eller  to  af  Pladsens  Sider  i St.  f.  at  staa  i 
udrykket  Opstilling.  De  kan  da  alle  komme  til  at  se. 

7.  To  Rækker,  lige  mange  Børn  i hver.  Flankeopstilling.  Seks 
Skridts  Afstand  mellem  Rækkerne,  eet  Skridts  Afstand  mel- 
lem Børnene  i Rækken.  Fra  udrykket  Opstilling  foretages 
Indrykning  af  Etter  og  Toer  og  dernæst  Vending  til  Front- 
opstilling. Herfra  kommanderes  »Til  venstre  tag  dobbelt  — 
Afstand!«  Højre  Fløjmænd  staar  da  stille,  medens  de  øvrige 
i Sideløb  bevæger  sig  til  venstre  saa  langt,  at  de  med  ud- 
strakte Arme  netop  naar  Sidemandens  Fingerspidser.  Fløj- 
manden rækker  venstre  Arm  ud  til  Siden  og  ser  lige  ud,  de 
andre  ser  til  højre  og  retter  sig  ind.  »Hænder  — ned!«  Man 
kan  ogsaa  nøjes  med  een  Armlængdes  Afstand. 

»Højre  — om!«  »Retning!«  Enhver  retter  sig  ind  saa- 
ledes,  at  han  staar  lige  bag  sin  Formand,  og  enhver  i 2.  Række 
ser  til,  at  han  staar  lige  ud  for  Sidemanden  i første. 

Børnene  deles  ind  saaledes,  at  de  to  Fløjmænd  begge  faar 
Nr.  1,  de  to  næste  Nr.  2,  de  næste  Nr.  3 osv.  I Begyndelsen 
kan  Læreren  foretage  Inddelingen,  senere  Børnene  selv  efter 
Kommandoen:  »Fortsat  Inddeling  — begynd!«  Der  tælles  højt 
i begge  Rækker,  og  enhver  drejer  Hovedet  om  imod  den  anden 
Række,  naar  han  siger  sit  Nummer.  »Hvil!«  Legen  bestaar 

i Kapløb  mellem  Drengene  to  og  to.  Læreren  eller  en  til- 
oversbleven Dreng  anbringer  sig  et  Stykke  foran  og  lige 
langt  fra  Fløjmanden  og  holder  to  ensartede  Genstande  (Bolde, 
Pinde,  Sko  ell.  lign.)  i Hænderne.  Naar  Læreren  nu  nævner 
et  Nummer,  løber  de  paagældende  Drenge  fra  deres  Plads  til 
Læreren  (Drengen).  De  skal  løbe  uden  om  deres  foran- 
staaende  Kammerater,  ikke  ind  i Rækkernes  Mellemrum.  De 
griber  nu  hver  sin  Genstand  og  løber  med  den  ned  mellem 
Rækkerne,  omkring  venstre  Fløjmand  (eller  et  særligt  Maal) 
og  uden  om  Rækkerne  til  Læreren  igen.  Denne  nævner, 
hvem  der  kom  først,  og  de  to  Fløjmænd  tæller  eet  Point  for 
hver  af  deres  egen  Rækkes  Vindere.  Naar  Genstanden  er 
afleveret  fortsættes  Løbet  inden  om  Rækkerne  til  Plads. 

Mærk:  1)  Enhver  maa  blive  paa  sin  Plads  og  saaledes 
bevare  Retningen  baade  fremad  og  til  Siden.  Særligt  vigtigt 
er  det,  at  Fløjmændene  staar  stille  og  lige  ud  for  hinanden. 

2)De  løbende  Drenge  maa  ikke  gribe  fat  i de  andre.  Det 
er  praktisk  at  anbringe  to  Springstøtter  som  Maal  et  Stykke 
fra  venstre  Fløjmand  og  i Rækkernes  Forlængelse. 

8.  Børnene  maa  ikke  gaa  højere  op,  end  at  de  netop  kan  naa  at 
gribe  øverste  Ribbe.  Overgreb:  Tommelen  modstillet  de  an- 
dre Fingre.  B.  støtter  med  Fødderne,  indtil  der  komman- 
deres »hæng!«  I Hængestillingen  lægges  Hovedet  bagover 
(»se  paa  øverste  Ribbe!«).  Naar  den  ene  Haand  slipper,  føres 
den  (saa  snart  Børnene  tør  gøre  det)  ned  til  Siden,  og  Krop- 
pen maa  herunder  gerne  dreje  sig,  saa  at  den  bærende  Arms 
Side  vender  ind  imod  Ribberne. 

9.  Efter  Aftale  og  Forevisning  foregaar  Øvelsen  saaledes,  at 
venstre  Fod  løftes  skraat  bagop  ved  et  hurtigt  Sving  og  fattes 
indvendig  fra  med  højre  Haand;  højre  Fod  med  venstre  Haand. 
Kroppen  og  det  bærende  Ben  holdes  strakt,  saa  vidt  muligt 
baade  under  Bevægelsen  og  i Stillingen.  I Kommandoen  lange 
Ophold,  hvorunder  Stillingerne  kontrolleres. 

10.  Øvelsen  bestaar  i at  veksle  mellem  »firestaaende«  og  »bue- 
haandliggende«  Stilling  (se  1ste  8)  ved  at  flytte  Fødderne 
samlede,  bagud  paa  »et«  og  fremad  til  Udgangsstillingen 
(Knæene  uden  om  Armene)  paa  »to«.  Ved  begge  Bevægelser 
føres  Fødderne  saa  nær  Jorden  som  muligt.  Læreren  maa 
paase,  at  Opstillingen  (»Udrykket  Frontopstilling«)  er  nøjagtig, 
og  han  maa  advare  Børnene  imod  at  sparke  dem,  der  er 
skraat  bagved. 

11.  Ved  et  lille  Hop  flyttes  Fødderne  ud,  saa  at  der-  er  ca.  to 
Fodlængders  Afstand  (ikke  mindre!)  mellem  Hælene.  Ved 
disse  Hop  sættes  Fodbalderne  til  Jorden  saa  meget  før  Hælene, 
at  Stødet  kan  afbødes  uden  Knæbøjning.  Hurtig  Bevægelse. 

12.  Efter  at  Udgangsstillingen  er  indtaget,  udføres  Øvelsen  som 
1ste  7,  men  hurtigt.  Hovedet  skal  dog  ikke  bøjes  fremad. 
Hænderne  skal  berøre  Jorden  lige  under  Skuldrene  eller  noget 
længere  fremme.  Knæene  bøjes  ikke  mere  end  nødvendigt. 
Det  bør  senere  tilstræbes  at  holde  Knæene  strakte  og  at  be- 
røre Jorden  saa  langt  foran  Fødderne  som  muligt,  uden  at 
Kropvægten  herunder  delvis  overføres  paa  Armene.  Naar  Fod- 
flytningen med  Hop  er  godt  indøvet,  saa  at  Stødet  afbødes 
godt  ved  Fodbevægelsen,  kan  de  to  sidste  Kommandoord 
slaas  sammen  til:  »Fødder  tilbage,  Arme  — ned!« 

(3  a.  Banen  (en  stor  Firkant)  markeres  ved  Punkter  eller  Linier 
(Opstandere,  Træer,  Pladsens  Grænser  ell.  lign.)  og  der  fore- 
tages under  Gangen  skarpe  Kvartvendinger  i Hjørnerne,  uden 
at  Farten  tabes.  En  Kvartvending  til  venstre  foretages  paa 
højre  Fod,  og  venstre  Fod  føres  frem  i den  ny  Retning.  Gaar 
Børnene  i to  Rækker,  forandres  der  Retning  ved  en  lille 
Svingning,  hvorunder  den,  der  gaar  inderst,  næsten  gaar  paa 
Stedet,  medens  den  yderste  tager  længere  Skridt.  Dette  bør 
indøves  nøjagtigt  og  derefter  altid  anvendes  under  Gang* 
øvelserne. 

33  b.  Tingelingelater,  Tinsoldater 

Blymatroser,  bum  bum  bum. 

Se  til  højre,  se  til  venstre, 
hele  Regimentet  drejer  om. 

Een  eller  to  Rækker.  Sangen  begynder  efter  særlig  Til- 
sigelse ved  første  Skridt.  Tramp  paa  »bum  bum  bum«  og 
Hoveddrejning  under  det  følgende.  Paa  »om«  foretages  et 
Hop  med  Omkringvending  til  højre  Side  (venstre  Fod  sætter 
af,  og  Hoppet  udføres  saa  hurtigt  som  muligt,  efter  at  »om« 
er  sunget).  Børnene  kan  nu  enten  afvente  ny  Kommando  eller 
(efter  Aftale)  gaa  videre  i modsat  Retning  og  under  Gen- 
tagelse af  Sangen. 

13c.  Under  Løbet  maa  der  holdes  strengt  paa  Orden:  rigtig 
Bane  og  ingen  Skubben  til  eller  Griben  fat  i Formanden.  Hur- 
tigt Fodskifte.  Takt  indøves  ikke,  men  kan  medtages,  hvis 
det  er  Børnene  naturligt.  Paa  et  skarpt  Fløjt  gøres  der  om- 
kring til  højre  Side  saa  hurtigt  som  muligt,  og  Løbet  fortsæt- 
tes modsat  Vej.  Hurtighed  og  Bibeholdelse  af  Ordenen  er 
Hovedsagen.  Efter  »Holdt«  standser  Børnene  saa  hurtigt  som 
muligt;  men  Læreren  bør  straks  sætte  dem  i Gang  og  lade 
dem  gaa  lidt  inden  Overgang  til  næste  Øvelse. 

14  a.  Se  3die  14.  Børnene  skal  nu  lære  at  støtte  hverandre  under 
Øvelsen.  Opstilling  med  Ryggen  imod  Væg  eller  Ribber. 
Inddeling  til  tre.  De  to  indtager  halvknæstaaende  Stilling 
(Ansigtet  mod  hinanden  og  Siden  mod  Væggen).  De  støtter 
den  tredje,  der  vendt  mod  Væggen  og  i 2 Skridts  Afstand 
sætter  den  ene  Fod  frem  og  Hænderne  paa  Jorden  lidt  foran 
denne.  Det  forreste  Ben  bøjes  stærkt.  Øvelsen  bestaar  nu  i 
at  veksle  mellem  denne  og  haandstaaende  Stilling.  Hjælperne 
støtter  under  Skuldrene  med  den  ene  Haand  og  har  den  anden 
parat  til  at  styre  og  om  nødvendigt  løfte  Benene.  Ombytning 
efter  Kommando  eller  i aftalt  Orden.  Efter  at  Læreren  har 
vist  Støttestillingen  og  advaret  imod  Farerne,  bør  han  lade 
tre  særligt  egnede  Drenge  vise  Øvelsen.  Børnene  kan  snart 
arbejde  med  denne  Øvelse  paa  egen  Haand;  Læreren  kan 
da  samtidig  hjælpe  Halvdelen  af  dem  med  næste  Øvelse. 

14  b.  Øves  ved  Nedspringsstedet.  Langt  og  hurtigt  Tilløb.  Op- 
springsstedet markeres  (bedst  ved  en  smal  Fjæl,  anbragt  saa- 
ledes,  at  dens  ø.verste  Flade  er  i Flugt  med  Jordoverfladen). 
Børnene  maa  her,  hvor  det  gælder  om  at  komme  langt, 
holde  Knæene  løftede  saa  længe  som  muligt.  Nedspring  med 
samlede  Fødder.  Længden  maales  nemt  ved  en  paa  Siden 
af  Nedspringsstedet  anbragt  Maalestok.  Nedspringsstedet  maa 
være  blødt,  og  det  maa  under  Øvelsen  ofte  jævnes,  f.  Eks. 
med  en  Rive. 

15.  Klap  op.  Een  Kreds,  Kædefatning.  Een  gaar  rundt  uden  om 
Kredsen,  slaar  en  af  de  andre  paa  Skulderen  og  løber  til, 
medens  den,  der  blev  slaaet,  løber  modsat  Vej.  Naar  de 
mødes,  skal  den,  der  bankede  ud,  løbe  uden  om  den  anden, 
der  maa  holde  sig  nær  til  Kredsen.  Den,  der  kommer  sidst 
gaar  videre  og  banker  en  ny  ud.  Det  kan  tillægges,  at  de 
løbende  fatter  hinandens  Hænder,  naar  de  mødes,  og  hilser: 
»God  Morgen,  god  Middag,  god  Aften!«  Under  Løbet  maa 
Kredsen  staa  stille,  og  de  løbende  maa  ikke  puffe  til  eller 
gribe  fat  i de  staaende. 

16 1.  Under  Kolbøtten  holdes  Legemet  sammenbøjet,  ruller  helt 
rundt  og  op  paa  Fødderne  igen.  Dernæst  indtages  Retstilling 
hurtigt.  Hænderne  sættes  til  (mest  for  at  skærme  Hovedet) 
med  Fingerspidserne  fremad;  Hovedet  lidt  foran.  Benene  kan 
i Begyndelsen  krydses  (enten  før  eller  under  Kolbøtten); 
Øvelsen  afsluttes  da  med  et  Hop.  — Indøves  staaende,  bedst 
paa  Grønsvær  eller  Maatte.  Senere  kan  den  øves  paa  lav 
Plint  paa  langs.  Der  tages  da  Tilløb  og  »Forspring«  (Tramp 
med  begge  Fødder  paa  een  Gang),  og  Hænderne  sættes  saa 
langt  frem,  at  Fødderne  efter  Kolbøtten  kan  sættes  til  Jorden 
bag  Plinten. 

16 II.  (300).  Løb  er  lettest.  Dernæst  kommer  Hop  paa  een  Fod 
(baade  venstre  og  højre  maa  øves)  og  dernæst  Hop  med  sam- 
lede Fødder.  Sidelæns  Hop  (paa  een  Fod)  er  svært;  man  hop- 
per paa  venstre  Fod,  naar  højre  Side  er  foran  o.  omv.  Naar 
Børnene  er  øvede,  kan  det  være  morsomt  at  øve  visse  For- 
mer af  Syvspring  fra  den  Ende  af  Banen,  hvor  Afstandene 
er  størst.  B.  opstilles  bedst  parallelt  med  Banen  og  Øvelsen 
kan  foregaa  »i  Strøm«. 

17.  (128).  Idet  »bøj«  udtales,  maa  Børnene  allerførst  »bryste 
sig«  og  føre  Hovedet  lidt  bagud.  Man  maa  dog  passe  paa,  at 
Børnene  ikke  holder  Vejret  under  Bøjningen  eller  i den  bøjede 
Stilling.  Bøjningen  bør  være  saa  stor  som  mulig.  Halsen 
bøjes  ikke  til  Siden. 

18.  (152.  194).  Armbevægelsen  er  som  i 4de  4,  men  langsom. 
Hovedet  føres  lidt  bagud  samtidig  med  Indaandingen  og  rejses 
igen  ved  Udaandingen.  Indaandingen  maa  ske  gennem  Næsen. 
Børnene  maa  gerne  aande  hørligt  (»Blæsebælg«),  og  Læreren 
maa  finde  en  Takt,  der  tillader  dybest  mulig  Aanding,  uden 
at  denne  bliver  ubehagelig. 


5te  Timeseddel. 

1.  Opstilling  i to  Rækker  med  eet  Skridts  Mellemrum.  Flanke- 
opstilling. 

(I  to  Rækker  — ) træd  an! 

2.  Gang  med  fast  Fodslag  (Haandfatning).. 

Hænder  — fat!  Fremad  — gaa!  Med  fast  Fodslag  — gaa! 
Almindelig  Gang  — gaa! 

3.  Retning  i Frontopstilling.  Inddeling  i første  Række. 

Venstre  — om!  Retning!  Til  to  — del  ind! 

4.  Rækkeaabning.  Udrykning. 

(Med  to  Skridt)  aaben  Rækkerne  — gaa! 

(Med  eet  Skridt)  ryk  ud  — gaa! 

Senere:  Aaben  Rækkerne,  ryk  ud  — gaa! 

Den  modsatte  Bevægelse  kommanderes: 

Ryk  ind  — gaa!  Slut  Rækkerne  — gaa! 

Senere:  Ryk  ind,  slut  Rækkerne  — gaa! 

5.  Staaende  Armbøjning. 

Arme  — bøj!  Arme  nedad  — stræk! 
ell.  Armbøjning  — et!  — to! 

6.  Krydssiddende  Rejsning. 

Med  krydsede  Ben  — sid  ned! 

Fra  Stilling  — op! 

7.  Kædetagfat. 

8.  a.  Skraahængende  Armgang. 
b.  Kolbøtte  over  Bom. 

(Første  Række)  til  Bommen  — løb!  Een  Kolbøtte  over  Bom- 
men — nu!  Paa  Plads  — løb! 

9.  Krigersk  Udfald. 

10.  Trillebør. 

11.  Vingbredstaaende  hurtig  Sidebøjning. 

Hofter  — fat!  (Med  Hop)  Fødder  til  Side  — sæt! 

Hurtig  Sidebøjning  — et!  — to!  — tre!  — fire! 

Senere:  Hurtig  Sidebøjning  — et!  — to! 

ell.:  Med  Højtælling  til  seks,  hurtig  Sidebøjning  — begynd! 

Opad  — stræk! 

12.  Strækbredstaaende  Huggeslag. 

(Fra  forr.  Øvelse)  Arme  opad  — stræk! 

Fold  Hænderne!  Huggeslag  — et! 

Arme  — bøj!  Fødder  tilbage,  Arme  nedad  — stræk! 

13.  Slangegang  og  Slangeløb  (Løbetakt  indøves). 

Slangegang  — gaa!  Giv  Agt  --  løb! 

Alle  — holdt!  (Lige  ud)  fremad  — gaa! 

14.  Den  lille  Grænseleg. 

15.  a.  Højdespring  over  Snor  (kort  Tilløb). 

b.  Benopslag  mod  Ribber  eller  Kammerat. 

16.  Vingstaaende  Hop  paa  Stedet  medl  Benspredning. 

Hofter  — fat!  Hop  med  Benspredning  — begynd!  (Alle  — ) 
holdt! 

17.  Vingbredstaaende  Kropfældning  fremad. 

(Fra  forr.  Øvelse)  Venstre  — om!  Fødder  til  Side  — sæt! 
Fremad  — fæld!  Opad  — stræk!  Fødder  tilbage  — sæt! 

18.  Vingstaaende  dyb  Aanding. 

Dyb  Aanding  — et!  — to! 

19.  Sætte  en  Raket  til  Vejrs. 

Stor  Kreds  med  Haandfatning  — løb!  Hænder  — ned! 


Til  5te  Timeseddel. 


2.  Under  Gang  med  fast  Fodslag  skal  Børnene  lære  hurtigt  at 
kaste  Foden  frem  og  dernæst,  saa  snart  Knæet  er  strakt, 
trække  Foden  haardt  til  Jorden  (hele  Fodsaalen  paa  een 

Gang).  Ved  denne  forudgaaende  og  bibeholdte  Strækning  af 
Knæet  adskiller  »fast  Fodslag«  sig  fra  »Tramp«.  Samme 
Tempo  som  alm.  Gang,  men  lidt  kortere  Skridt.  Ved  Over- 
gang til  alm.  Gang  kommanderes  »gaa«  samtidig  med  et  Fod- 
slag, og  der  udføres  en  »Overgangsappel«  ved  næste  Skridt. 

3.  Børnene  kan  efter  forrige  Øvelse  svinge  op  imod  den  Plads, 
som  de  gik  ud  fra  (Venstre  om  sving >«)  Naar  Fløjmændene 
er  paa  Plads,  kommanderes  »alle  — holdt!«  Paa  »slut  op  — 
løb!«  tager  Børnene  Afstand  og  Retning  i Flankeopstiliing. 
Der  kommanderes  nu  »venstre  — om!«  og  fra  denne  Opstil- 
ling (Frontopstilling)  »til  højre  — ret!«  (74).  For  at  faa  en 
passende  Afstand  i Rækkerne  kan  man  lade  Børnene  tage 
»Hofter  fat!«  med  højre  Haand.  Denne  Bevægelse  udføres 
efter  Aftale  samtidig  med  Hoveddrejningen,  og  Haanden  stø- 
des ned  paa  »se  lige  — ud!« 

Naar  der  fra  Frontopstilling  kommanderes  »Retning«,  skal 
enhver  rette  sig  ind  til  højre  (eller  den  Fløj,  som  fra  Begyn- 
delsen var  højre)  og  dernæst  dreje  Hovedet  frem  igen  uden 
ny  Kommando.  Anvendes  denne  Kommando  i udrykket  Front- 
opstilling, maa  Børnene  ikke  rykke  sammen  mod  Fløjen. 

4.  I Begyndelsen  kan  man  anvende  en  fyldigere  Kommando: 
»Første  Række  to  Skridt  til  venstre,  anden  Række  to  Skridt 
til  højre  — gaa!  « og  man  kan  tage  een  Række  ad  Gangen. 
Nøjagtig  Takt  bør  indøves,  og  man  bør  ofte  lade  Børnene 
tælle  højt:  »Med  Højtælling  til  fire,  aaben  Rækkerne  — gaa!« 
»Med  Højtælling  til  seks,  aaben  Rækkerne,  ryk  ud  — gaa!« 
Livlig  Takt,  strakte  Knæ  og  ikke  for  lange  Skridt,  Ro  efter 
sidste  Skridt,  indtil  der  kommanderes  »Retning!« 

5.  (156).  Albuerne  ud  for  Midten  af  og  bedst  muligt  ind  imod 
Legemets  Sider.  Underarmene  ud  til  Siden  for  Overarmene. 
Fingrenes  Knoer  vendende  ind  imod  Haanden.  Meget  hurtige 
Bevægelser  (undtagen  de  første  Gange).  NB.  Hold  Hovedet 
og  Hofterne  tilbage. 

6.  (221).  Indøves  bedst  ved  frie  Forsøg,  der  kritiseres  (ingen 
Kommando).  Kan,  naar  den  er  indøvet,  anvendes  naar  som 
helst  som  en  opkvikkende  Øvelse  (Kommando).  De  hurtigste 
udpeges. 

7.  »Alle  til  Væggen  — løb!«  En  hurtig  Løber  udtages  til  Fanger. 
Paa  givet  Signal  løber  han  frem  imod  Flokken  og  fanger  sig 
en  god  Medhjælper.  Disse  to  tager  nu  hinanden  i Haanden 
og  fortsætter  Jagten.  Enhver,  der  rammes  (med  flad  Haand), 
er  fangen  og  bliver  et  Led  i Kæden  mellem  de  to  Fangere. 
Kun  disse  (de  to  yderste)  maa  fange  og  kun,  naar  Kæden  er 
ubrudt.  Kæden  maa  ikke  brydes  af  de  forfulgte,  men  enhver 
maa  bukke  under  og  gemme  sig  bag  Midten.  Ingen  Fristeder: 
alle  skal  blive  fremme  paa  aaben  Plads. 

8 a.  Bom  lidt  over  Strækhøjde.  Opspring  ved  Enden  af  Bom- 
men; Ansigtet  mod  Bomrenden.  I Opspringet  drejes  Krop- 
pen, saa  at  Hænderne  kan  gribe  Bommen  (een  fra  hver  Side) 
med  lang  indbyrdes  Afstand.  Baglæns  Bevægelse  med  lange 
Tag  og  Drejning  af  Legemet  (ca  1U  Omdrejning).  Lidt  Op- 
hold efter  hvert  Tag.  Ro  inden  Nedspringet.  Denne  Armgang 
kan  i Begyndelsen  øves  med  stærk  Svingning  i Bommens 
Retning;  Tagskifte  under  hvert  Bagudsving. 

8b  .Bom  i eller  lidt  over  Hoftehøjde.  Fra  Retstilling  ved  Bom- 
men springer  Børnene  op  at  hænge,  støttede  paa  Armene. 
Kolbøtten  begynder  med,  at  Legemet  bøjes  sammen  (i  Hofte- 
leddene) over  Bommen.  Hænderne  skifter  Greb,  saa  at  Tom- 
melen vender  fremad  (ved  lav  Bom  kan  Børnene  tage  dette 
Greb  i Opspringet).  Bevægelsen  fortsættes  nu  helt  rundt 
til  samme  Stilling,  som  før  Opspringet.  I Begyndelsen  Enkelt- 
mandsøvelse; Læreren  tager  da  imod  hver  enkelt  og  sikrer 
sig,  at  Tommelen  vender  fremad,  og  at  Børnene  holder  godt 
fast  paa  Bommen.  Senere  flere  ad  Gangen;  god  Afstand. 
Øvede  Børn  kan  tage  flere  Kolbøtter  i hurtig  Følge  og  her- 
under kappes.  Læreren  maa  da  være  Dommer.  Kommando: 
»Tre  Kolbøtter  over  Bommen  — nu!« 

9.  Udrykket  Frontopstilling.  Fra  Retstilling  sættes  venstre  Fod 
med  et  Tramp  langt  lige  frem  og  Knæet  bøjes  stærkt.  Det 
højre  Ben  holdes  strakt;  Kroppen  falder  frem  i højre  Bens 
Forlængelse  og  vrides  noget  til  højre.  Samtidig  knyttes 
Hænderne,  venstre  Arm  svinges  opad  og  højre  bagud.  Hove- 
det løftet;  Blikket  (vredt!)  rettet  lige  fremad.  I næste  Tempo 
tilsvarende  Stilling  med  højre  Fod  fremad.  Armene  ombyttes 
med  et  Sving  og  Legemet  vrides  til  venstre.  Forflytning  lige 
fremad.  Kommando:  »Krigersk  Udfald  (begynd  med  venstre) 
— et!  — to!  osv.  Alle  — ret!«  Paa  sidste  Kommando  flyttes 
bageste  Fod  frem,  og  Armene  svinges  ned.  Øvelsen  kan  ud- 
føres i Takt  med  et  givet  Antal  Udfald.  Børnene  kan,  opstil- 
lede paa  to  Rækker  med  stor  Afstand,  gøre  Udfald  mod  hin- 
anden (enhver  mod  sin  Rodekammerat).  Kommando:  »Fire 
Udfald  mod  hinanden  — begynd!  Alle  — ret!«  Afstanden  og 
Antallet  af  Skridt  maa  helst  afpasses  saaledes,  at  Modstan- 
derne ved  sidste  Udfald  kommer  hinanden  truende  nær. 

10.  To  Rækker  med  to  Skridts  Afstand;  Frontopstilling.  Mellem 
Børnene  mindst  Armlængdes  Afstand  (I  Sideløb  til  venstre  tag 
— Afstand!  Haand  — ned!«  77).  »Forreste  Række  til  Trille- 
bør — ned!«  Buehaandliggende  Stilling,  spredte  Ben.  Anden 
Række  staar  ret.  »Trillebør  — fat!«  Fatning  udvendig  fra 
over  Knæene;  først  efter  lang  Øvelse  kan  man  anvende  Fat- 
ning om  Anklerne.  Man  maa  vogte  paa  Børnenes  (ogsaa 
Bærernes)  Holdning.  Alle  ser  fremad.  »Kør!«  Det  er  i Be- 
gyndelsen heldigt  at  lade  Trillebørene  holde  Retning  efter  en 
udpeget  Midtermand.  Læreren  maa  passe  paa,  at  denne  ikke 
kører  for  hurtigt.  Det  er  Trillebørene,  der  bestemmer  Farten, 
de  andre  maa  ikke  skubbe  paa.  — »Holdt!«  udtales  langt;  alle 
staar  stille.  »Trillebør  — sæt!«  Forsigtig,  ikke  slippe  pludse- 
ligt. Bageste  Række  staar  ret.  »Fra  Stilling  — op!  Om  — 
kring!«  NB.  Pladsen  maa  være  jævn  og  fri  for  Glasskaar, 
skarpe  Sten  o.  lign. 

11.  Som  4de  17,  men  hurtigt.  Inden  Kastet  til  Siden  maa  Børnene 
strække  sig  godt.  Foretages  Øvelsen  i to  Tempoer,  bøjes  der 
først  til  venstre,  dernæst  helt  til  højre  osv.  Der  standses 
ikke  i Mellemstillingen,  men  Børnene  maa  strække  sig  godt 
op,  naar  den  passeres.  Sidebøjning  i Takt  bliver  som  »Vrikke- 
land«  (1ste  5).  Takten  maa  ikke  være  hurtigere,  end  at  Bør- 
nene kan  komme  helt  ned  i den  bøjede  Stilling.  Efter  sidste 
Bøjning  (til  højre)  skal  Børnene  afvente  »opad  — stræk!« 

12.  Naar  Hænderne  foldes,  bøjes  Haandleddene  stærkt,  men  Al- 
buerne maa  holdes  strakte  og  Armene  godt  bagudførte.  Be- 
vægelsen nedad  foregaar  først  i Hofteleddene,  dernæst  i 
Lænden;  til  sidst  svinger  Armene  ind  mellem  Benene.  Mod- 
sat Vej  tilbage  uden  Standsning. 

13.  Slangegang.  (92).  Een  Række.  Omkring  nogle  Mærker  i Jor- 
der (mulig  tillige  Træer,  Stolper  ell.  løse  Genstande)  bevæger 
Rækken  sig  i langstrakte  Bugtninger,  stadig  samme  Vej.  Her- 
under maa  Ordenen  (Takt,  Trit  og  Afstand)  bevares.  Naar 
Banen  er  kendt,  kan  man  gaa  over  til  Slangeløb.  Læreren 
maa  i Begyndelsen  angive  og  støtte  Løbets  Takt  ved  Tælling. 
Børnenes  naturlige  Løbetakt  er  hurtig!  Takten  kan  dernæst 
indøves  ved,  at  Børnene  selv  markerer  den  (ved  Trampen 
eller  Tællen).  Efter  »holdt!«  standser  Børnene  hurtigst  muligt; 
men  er  de  forpustede,  maa  man  ikke  lade  dem  staa  stille  læn- 
gere end  højst  nødvendigt  (»Fremad  — gaa!«) 

14.  Den  lille  Grænseleg.  Børnene  deles  i to  lige  store  Partier. 
Partierne  tager  Opstilling  hvert  paa  sin  Side  af  en  Rille  i Jor- 
den tværs  over  Pladsen.  Legen  bestaar  i at  enhver  i det  ene 
Parti  uden  at  komme  helt  over  Grænserne  søger  at  tage 
Fanger  fra  det  andet.  En  Dreng  er  fangen,  naar  han  er  truk- 
ken helt  over  Grænsen,  saa  at  ingen  Del  af  hans  Legeme 
rører  Jorden  bagved.  Han  skal  da  gaa  i Fangenskab  og  maa 
ikke  hjælpe  sine  Fæller.  Læreren  eller  en  Dreng  maa  være 
Dommer.  Ingen  maa  tage  fat  i faste  Genstande.  Børnene 
maa  advares  imod  at  rive  hinandens  Klæder  i Stykker.  Lære- 
ren maa  holde  god  Opsigt  og  Orden;  naar  han  fløjter  ophører 
al  Kamp,  og  enhver  staar  ret  med  Ansigtet  imod  ham.  Legen 
kan  standse  naar  som  helst.  Fangerne  optælles. 

15  a.  (168).  Det  er  fordelagtigt  snart  at  gaa  over  til  bundet  Til- 
løb. Tre  kraftige  Løbeskridt  er  nok.  Naar  Formen  paa  Sprin- 
get og  de  tre  Skridt  er  øvet  i nogen  Tid,  bør  Opspringet  ved 
lav  Snor  øves  baade  med  venstre  og  højre  Fod.  Angaaende 
Ordningen  se  3dje  13. 

15  b.  Som  Friøvelse. 

a.  Mod  Ribbe  eller  Væg  uden  Hjælper.  To  Skridt  fra; 
den  ene  Fod  fremme  og  Armene  fremstrakte.  NB.  Stræk 
Armene!  Hold  Hovedet  tilbage!  Naa  saa  højt  som  muligt 
med  Fødderne! 

b.  Mod  en  Kammerat.  To  Skridts  Afstand;  Front  mod 
hinanden;  den,  der  støtter,  griber  Kammeraten  om  Anklerne. 

En  lettere  og  mindre  vovelig  Maade  er  følgende:  Hæn- 
derne sættes  til  Jorden  først.  Den,  der  støtter,  sætter  det  ene 
Ben  frem  imod  Kammeratens  Skulder  og  trækker  ham  op  ved 
et  Tag  om  Hofterne. 

Efter  Kommando. 

a.  Ribber  eller  Væg.  »Venstre  Fod  frem,  Benopslag  — 
et!  Fra  Stilling  — op!« 

b.  Hjælper.  Opstilling  i to  Rækker  med  Front  mod  hin- 
anden og  to  Skridts  Afstand.  Helst  dobbelt  Afstand  i Ræk- 
kerne (se  4de  7).  »(Venstre  Fod  fremad)  første  Række  Ben- 
opslag — et!  Fra  Stilling  — op!«  osv.  Alle  sætter  den  ene 
Fod  frem;  de  støttende  for  at  staa  bedre  fast. 

Naar  Drengene  har  lært  Benopslaget  med  »fri  Fod«,  bør 
det  øves  med  »bunden  Fod«. 

16.  Under  taktfaste  smaa  og  hurtige  Hop  paa  Fodbalderne  flyttes 
Fødderne  ud  til  Siden  (to  Fodlængders  Afstand)  og  tilbage. 
Ved  Fjedring  i Fodleddene  afbødes  Stødene.  Knæene  holdes 
saa  godt  som  strakte.  Ryggen  strakt.  Hovedet  op.  »Holdt!« 
kommanderes,  idet  Hælene  slaas  sammen,  og  udføres  i to  Tem- 
poer, altsaa  efter  endnu  een  Benspredning  (»et,  to!«)  Hælene 
maa  i sidste  Tempo  ikke  sænkes  haardt  til  Jorden. 

Kan  ogsaa  kommanderes  saaledes:  »Med  Højtælling  til 
ti  Hop  med  Benspredning  — begynd!«  Endvidere:  »Hop 

fremad  med  Benspredning  — begynd!  — holdt!«  Ca.  een 
Fodlængde  fremad  i hvert  Hop.  Ligeledes  baglæns. 

18.  Indaandingen  (gennem  Næsen!)  ses  først  paa  Maven,  som 
gaar  noget  frem.  Dernæst  hvælves  Brystet  stærkt,  medens 
Ryggen  strækkes  og  Nakken  gaar  lidt  bagud. 

19.  Legen  bestaar  i Efterligning  af  en  Rakets  Knalden  og  Hvis- 
len. Læreren  staar  i Midten  med  bøjede  Arme.  Børnene  parat 
til  Haandklap.  Læreren  strækker  skiftevis  Armene  op,  først 
langsomt  nogle  Gange,  saa  i stigende  Tempo,  tilsidst  meget 
hurtigt.  Hver  Gang  en  Arm  strækkes  op,  klapper  Børnene 
(Samtidighed  maa  indøves).  Dernæst  sætter  Læreren  sig 
paa  Hug  og  klapper  paa  Laarene  med  flad  Haand,  hurtigt. 
Børnene  ligeledes.  Læreren  (og  Børnene)  rejser  sig  og  hvis- 
ler (Hy — y — y — s!)  Til  sidst  ser  alle  efter  Raketten:  »Aah!« 


6te  Timeseddel. 

A.  1.  Staaende  Hoveddrejning  (senere  vingtaastaaende  hurtig 

Hoveddrejning. 

Hoveddrejning  — et!  — to!  — tre!  — fire! 

(Hofter  — fat!  Hæle  — hæv!  Hurtig  Hoveddrejning  — et! 

— to!  — tre!  — fire!  osv.). 

2.  Bøjstaaende  Armstrækning  udad  eller  opad  (i  Takt  med 
Højtælling). 

Arme  — bøj!  Med  Højtælling  til  ti,  Arrnstrækning  udad  — 
begynd! 

3.  Vingknæstaaende  Kropvridning. 

Hofter  — fat!  Paa  Knæ  — ned!  Til  venstre  — vrid! 
Fremad  — vrid!  osv.  ell.  Kropvridning  — et!  — to!  — tre! 

— fire!  Fra  Stilling  — op! 

4.  Strækstaaende  Nakkefatning. 

Arme  opad  — stræk!  Nakkefatning  — et!  — to! 

Arme  nedad  — stræk! 

5.  Løb,  Rækkerne  gennem  hinanden. 

B.  1.  Modhængende  Armgang  med  lange  Tag. 

2.  Almindelig  Ligevægtsgang  paa  Bom  i Knæhøjde. 

3.  Storme  Skansen  (Bom).  ^ 

4.  Vingfremliggende  Kropbøjning  bagud. 

(Hjælper)  Til  Bommen  — løb!  (Forreste  Række)  til  Frem- 
ligning  — ned!  (Bageste  Række  — ) støt!  Hofter  — fat! 
Kropbøjning^  bagud  — et!  — to!  Paa  Hænder  — støt!  Fra 
Stilling  — o*p!  Byt  — om!  osv. 

5.  Fletbredstaaende  Sidebøjning. 

Nakke  — fat!  Fødder  til  Side  — sæt!  Sidebøjning  — et!  — 
to!  — tre!  — fire!  Fødder  tilbage,  Hænder  — ned! 

6.  Fortsat  Kapløb  i Rækker. 

7.  a.  Gang  med  Appel  paa  tre. 

Med  Appel  paa  tre  fremad  — gaa!  Almindelig  Gang  — gaal 
b.  Gang  med  Sang. 

8.  Hængende  høj  Knæløftning  i Ribber. 

Ryggen  imod  i øverste  Ribbe  — op!  Hæng! 

Høj  Knæløftning  — et!  — to! 

9.  a.  Løb  under  og  Spring  over  Svingtov. 

(Senere  Hop  i Svingtov)  (232). 

b.  Møllevending, 
a.  Hovedstaaende  Stilling. 

d.  Vingstaaende  Hop  paa  Stedet  med  Benspredning  og  Knæ- 
bøjning. 

Hofter  — fat!  Hop  med  Benspredning  og  Knæbøjning  — 
begynd!  (Alle  — ) holdt! 

C.  1.  Vingstaaende  Kropbøjning  bagud. 

Bagud  — bøj!  Opad  — stræk!  ell. : Kropbøjning  bagud  — * 
et!  — to!  Hænder  — ned! 

2.  Staaende  Armføring  udad  med  dyb  Aanding. 

Med  dyb  Aanding  Armføring  udad  — et!  — to!  Senere:  — 
begynd!  — holdt! 


Til  6te  Timesedel. 

A.  1.  (159).  Efter  Aftale  drejes  Hovedet  først  til  venstre,  dernæst 
lige  frem,  saa  til  højre  osv.  Halsen  maa  herunder  holdes 
strakt,  saa  at  Hagen  er  indtrukken,  og  den  maa  holdes  godt 
til  Rygsiden.  En  sikker  Taastilling  er  god  som  Udgangs- 
stilling. Drejningen  gøres  saa  stor  som  muligt,  senere  tillige 
saa  hurtig  som  mulig  efter  kort  udtalte  Talord  med  varierede 
Mellemrum. 

A.  2.  (157).  Først  øves  Armstrækningen  paa  Tælling,  altsaa  uden 
Takt  (et!  — to!)  for  at  indøve  Stillingerne.  Senere  angiver 
Læreren  (helst  under  Forevisning)  Takten  (1 — 10);  den  skal 
være  hurtig.  Naar  Børnene  tæller,  skal  Læreren  ikke  tælle 
eller  rette.  Tællingen  maa  være  høj,  præcis  og  skarp.  Det 
er  praktisk  at  øve  Tællingen  for  sig  nogle  Gange.  Der  ind- 
øves Kraft  og  Samtidighed.  Hovedet  holdes  stille. 

A.  3.  Knæstilling  2den  10.  Under  Vridningen  maa  Hovedet  og 
begge  Skuldre  holdes  tilbage.  Hænderne  holde  fast  paa  Hof- 
terne med  fuldt  Greb,  og  Hovedet  drejes  med.  (Se  »Knæ- 
spring« Ilte  B 8 a I). 

A.  4.  Armene  bøjes  og  strækkes  opad  ved  to  kraftige  og  bestemte 
Bevægelser.  Hurtig  Takt,  omtrent  som  ved  Sideskridt.  Nakke- 
fatning (»Fletstilling«  73)  indøves  langsomt.  Hovedet  maa 
holdes  stille.  Fra  staaende  Stilling  anvendes  Kommandoen: 
»Nakke  — fat!  Hænder  — ned!« 

A.  5.  Første  og  anden  Række  kommanderes  til  hv^r  sin  af  to  mod- 
staaende  Vægge  (Hegn).  God  Afstand,  enhver  lige  over  for  sin 

Rodekammerat,  en  Fod  mod  Væggen,  parat  til  Løb.  Hver 
Gang  Rækkerne  herefter  bytter  Plads,  skal  enhver  bøje  af 
til  højre,  naar  han  møder  sin  Rodekammerat.  Denne  Orden 
maa  indøves  under  Gang.  Senere  hurtigt  Løb,  hvorunder 
Rækkerne  kan  kappes.  Den  Række,  der  først  kommer  til 
Ro,  har  sejret.  Kommando:  »Til  Væggen  — løb!«  (efter  Af- 
tale) »Byt  om  — løb!« 

B.  1.  Bommen  lidt  over  Strækhøjde;  den  gribes  mod  Overgreb 
og  med  størst  mulig  Afstand  mellem  Hænderne.  Armgangen 
begynder  med,  at  den  bageste  Haand  flyttes  helt  hen  til  den 
forreste,  som  dernæst  uden  Ophold  flyttes  saa  langt  som 
muligt  hen  ad  Bommen.  Hænderne  føres  nær  Bomkanten, 
ingen  »Klask«.  Derefter  et  betydeligt  Ophold  inden  de  næste 
to  Tag  (se  iøvrigt  3dje  7).  Senere  kan  Børnene  under  denne 
Armgang  kappes  om  at  tage  Bommen  i færrest  Tag. 

B.  2.  (192).-  Korte  og  langsomme  Skridt  paa  Bommen.  Hovedet 
løftet  (højt  Øjemærke),  Armene  strakte  ud  til  Siden  og  godt 
bagudførte,  Hænderne  i Skulderhøjde.  Inden  Nedspringet 
sænkes  Armene  og  der  gøres  Kvartvending.  Hvert  Barn 
tæller  i Nedspringet  et,  to,  tre. 

B.  3.  Bom  i Hoftehøjde.  Den  ene  Række  fordeler  sig  bag  Bom- 
men, den  anden  opstilles  parallelt  med  og  i lang  Afstand  fra 
Bommen.  Paa  Lærerens  Signal  stormes  Bommen  (»Hurra!«). 
Stormerne  søger  at  komme  under  eller  over  denne;  For- 
svarerne søger  at  standse  dem.  Enhver  Angriber,  der  har 
passeret  Bommen,  gaar  bagved;  han  maa  ikke  forulempes, 
men  maa  heller  ikke  hjælpe  sine  Fæller.  Dobbeltbom  kan 
bruges;  Stormerne  skal  da  igennem  eller  under,  ikke  over. 
Læreren  maa  følge  godt  med,  være  Dommer  og  holde  punkt- 
lig Orden.  Paa  hans  Fløjtesignal  standses  der  øjeblikkelig. 

B.  4.  (148.  145).  Bommen  anvendes  som  Bænk  (lægges  paa  Siden). 
Børnene  maa  hvile  paa  Laarene,  ikke  paa  Underlivet.  De 
Drenge,  der  støtter,  skal  klemme  fast  om  Anklerne,  men 
maa  ikke  trykke  Fødderne  længere  ned  under  Øvelsen. 
Hoftefatningen  og  Kropbøjningen  maa  ikke  foretages  rykvis. 
Man  bør  ikke  anvende  for  megen  Tid  paa  Indøvelse  af  Om- 
bytning, denne  kan  blive  kvik  og  smuk  uden  Takt. 

B.  5.  (128,  4de  17  og  5te  11).  Efter  forrige  Øvelse:  »Udrykket 
Opstilling  — løb!«  Fodflytning  ved  Hop. 

B.  6.  Opstilling  som  til  »Nummerkapløb«  (se  4de  7).  Der  behøves 
ingen  Inddeling.  Kun  højre  og  venstre  Fløjmand  af  hver 
Række  løber  til  Læreren. 

Paa  Lærerens  »Begynd!«  løber  de  to  højre  Fløjmænd 
frem  til  Læreren  og  henter  Boldene  (Skoene,  Pindene).  De 
løber  dernæst  ned  mellem  Rækkerne,  omkring  venstre  Fløj- 
mænd (Springstøtter)  og  op  paa  hver  sin  Side  tilbage  til 
Plads,  hvorpaa  de  hurtigtrækker  Boldene  til  Nr.  2erne.  Disse 
løber  nu  uden  om  Fløjmændene  ned  mellem  Rækkerne  osv. 
helt  rundt  om  egen  Række,  og  saaledes  fortsættes  der  Ræk- 
kerne igennem.  Enhver  skal  løbe  bag  om  sin  Formand  og 
kan  da  ikke  begynde  Løbet,  førend  denne  er  kommen  paa 
Plads  og  har  afleveret  Bolden.  Det  er  praktisk,  at  enhver  i 
første  Række  bærer  Bolden  i venstre  Haand,  i anden  Række 
i højre.  Den  sidste  i hver  Række  løb£r,  naar  han  har  faaet 
Bolden,  een  Gang  rundt  om  Rækken  og  dernæst  til  Læreren, 

som  er  Dommer.  Første  Gang  maa  det  hele  indøves  under 
Gang  uden  Kappestrid. 

B.  7 a.  (86).  Angaaende  Betoningen  (Appellen)  se  5te  2. 

B.  8.  Se  3dje  12.  Knæene  løftes  samlede  saa  højt,  som  det  er  mu- 
ligt ved  Bøjning  af  Hofteled  og  Lænd.  De  bøjes  herunder 
stærkt,  og  Fødderne  holdes  strakte  og  sluttede.  Sædet  føres 
ud  fra  Ribben.  Brystet  maa  ikke  afflades.  Børnene  skal 
trække  Hagen  godt  ind  og  holde  Nakke  og  Hals  saa  godt 
bagud  som  muligt.  Træk  Vejret! 

B.  9 b.  (220).  Læreren  hjælper  de  ængstelige  ved  et  Greb  om 
Hofterne  (krydsede  Arme).  Naar  Øvelsen  er  kendt,  kan  den 
udføres  efter  en  Rille  i Jorden;  mart  skal  da  søge  at  følge  den 
baade  med  Hænder  og  Fødder.  Efterfølgeren  kommer  frem, 
naar  Formanden  udfører  den  første  Mølle,  skræver  ud  og 
strækker  Armene  op;  i Begyndeslen  følger  han  efter  ved 
Formandens  tredje  Mølle,  senere  allerede  ved  den  anden. 
Efter  hver  Mølle  staar  alle  stille  med  spredte  Ben  og  op- 
strakte  Arme.  Læreren  kommanderer  »nu!«  ell.  giver  et 
Fløjtesignal  for  hver  Mølle.  Alle  vender  i samme  Omgang 
Ansigtet  til  samme  Side;  men  der  tages  lige  saa  mange 
Omgange  til  den  anden  Side. 

B.  9 c.  216  (Benrejsning).  Kan  øves  paa  lav  Plint,  der  helst  maa 
anbringes  med  Siden  imod  en  Væg.  Fødderne  kan  da  om 
nødvendigt  støttes  mod  Væggen.  Paa  Græstæppe  kan  flere 
øve  sig  ad  Gangen.  De  dygtigste  kommer  først  og  udfører 
Øveslen  uden  eller  med  Lærerens  Hjælp;  de  støtter  dernæst 
hver  sin  af  de  andre.  Kommando:  »Benrejsning  — et!  — to!« 
Paa  »et«  sættes  Hænderne  og  Hovedet  til  Jorden;  paa  »to« 
rejses  Benene  og  Knæene  strækkes,  hvis  de  har  været 
bøjede.  »Fra  Stilling  — op!«  Det  kan  være  nødvendigt  først 
at  indøve  Børnene  i at  staa  paa  Hovedet  saaledes,  at  Benene 
ved  Bøjning  i Hofte-  og  Knæled  er  ført  ned  mod  Bullen.  Alle 
Bevægelserne  foregaar  langsomt.  Hjælperne  skal  sikre  Kam- 
meraterne imod  at  falde  bagover. 

B.  9 d.  Som  5te  16,  dog  med  blød  Bøjning  af  Knæene  (halvt  ned). 
Langsom  Takt. 


7de  Timeseddel. 

A.  1.  Vingstaaende  hurtig  Hælhævning  og  Knæbøjning. 

Hurtig  Hælhævning  og  Knæbøjning  — et!  — to!  — tre!  — 
fire!  Senere:  I Takt  (med  Højtælling  til  fire)  hurtig  Hæl- 
hævning og  Knæbøjning  — begynd!  — holdt! 

2.  Staaende  Armsving,  opad. 

Armsving  opad  — et!  — to! 

3.  Vingbredstaaende  Kropbøjning  bagud. 

Hofter  — fat!  (Med  Hop)  Fødder  til  Side  — sæt!  Krop- 
bøjning bagud  — et!  — to! 

4.  Strækbredstaaende  hurtig  Kropbøjning  nedad  (strakte  Knæ). 
(4de  12). 

Fra  forrige  Øvelse:  Arme  opad  — stræk!  Hurtig  Kropbøj- 

ning  nedad  — et!  — to!  Hofter  — fat!  Fødder  tilbage,  Hæn- 
der — ned! 

5.  Kvartvending  med  to  Tramp. 

(Med  Højtæling  til  to)  venstre  — om! 

B.  1.  Veje  Salt. 

2.  Gangstaaende  forlæns  Opsving  i Bom. 

Til  Bommen  — løb!  Venstre  Fod  fremad  med  Undergreb  — 
fat!  Forlæns  Opsving  — et!  Forlæns  Nedsving  — et!  — 
to!  — tre!  Hænder  — ned! 

3.  a.  Støtstaaende  Hælhævning  og  dyb  Knæbøjning;  Ringfat- 
ning. 

b.  »Hinke  i Ring«  og  sparkstaaende  Trækning. 

4.  Fletbredstaaende  hurtig  Kropvridning. 

Fødder  til  Side,  Nakke  — fat!  Hurtig  Kropvridning  — et!  — 
to!  — tre!  — fire!'  Senere:  et!  — to!  Fremad  — vrid. 

5.  Modhængende  Benføring  bagud. 

Ansigtet  imod  i øverste  Ribbe  — op!  Hæng!  Benføring  • 
bagud  — et!  - — to!  Fra  Stilling  — ned! 

6.  a.  Taagang. 

Fra  alm.  Gang:  »Hæle  — hæv!  Hæle  — ■ sænk!« 

b.  Løb  med  Overgang  til  almindelig  Gang,  een  Række. 

Fra  alm.  Gang:  Giv  Agt  — løb!  Almindelig  Gang  — gaa! 

7.  a.  Længdespring  (4de  14  b). 

b.  Højdespring  over  Bom  eller  lav  Plint. 

8.  Nedgang  fra  knæhængende  Stilling  i lav  Bom.  Benopslag 
mod  Bommen  og  knæhængende  Kropbøjning  bagud  (de  dyg- 
tigste: fri  Haandgang). 

9.  »Herre  i Ringen«. 

C.  1.  Fletstaaende  Sidebøjning. 

Nakke  — fat!  Sidebøjning  — et!  — to!  — tre!  — fire!  Hæn- 
der — ned! 

2.  Staaende  Hovedbøjning  bagud  med  Armvridning  udad  og 
dyb  Aanding. 

Dyb  Aanding  med  Hovedbøjning  bagud  og  Armvridning  udad 
— et!  — to! 


Til  7de  Timeseddel. 

A.  1.  Som  2den  9,  men  hurtigt  og  med  »Hofter  — fat!  Takten 
maa  indøves  omhygeligt.  Pas  paa,  at  Hælhævningen  (et!)  og 
Knæstrækningen  (tre!)  bliver  kraftige. 

A.  2.  (154).  Indøves  langsomt  som  Armføring,  parallele  Arme. 
Pas  paa,  at  Albuerne  holdes  strakte,  at  Hagen  og  Hofterne 
ikke  gaar  frem,  og  at  Armene  (og  Hovedet)  kommer  godt 
tilbage  i Strækstillingen. 

A.  5.  Sker  Vendingen  til  venstre,  drejes,  idet  Vendingen  udføres, 

først  venstre  Fod  og  dernæst  højre  saa  stærkt  til  venstre, 
at  der  faas  tilstrækkelig  Vinkel  mellem  Fødderne  efter  Ven- 
dingen. Tramp  i hurtig  Takt;  Hælene  bliver  omtrent  paa 
samme  Sted. 

B.  1.  Etter  og  Toer  (omtr.  lige  store)  staar  tæt  sammen  og  med 

Ryggen  imod  hinanden:  de  fatter  hinandens  Arme  med  »Al- 

buegreb«  (den  ene  fra  oven,  den  anden  fra  neden  med  begge 
Arme)  og  holder  fast.  Medens  Etterne  nu  bøjer  sig  frem  i 
Hofteleddene  (ret  Ryg),  holder  Toerne  fast  og  lader  sig  løfte 
(ret  Ryg),  hængende,  strakte  og  samlede  Ben;  Hovedet 
godt  bagud!).  Paa  næste  Kommandoord  løfter  Etterne  osv. 

Kommando  (fra  udrykket  Opstilling):  »Etter,  venstre  — 
om!  Toer,  Ryggen  imod  bag  Etterne  — løb!«  Hver  Toer 
løber  hen  bag  den  foranstaaende  Etter).  »Med  Albuegreb  — 
fat!  Etterne  løfter  først,  vej  Salt  — et!, — to!  (osv.)  holdt! 
Hænder  — ned!«  Børnene  kan  snart  øve  sig  frit,  og  dygtige 
Børn  bør  til  sidst  have  Lov  til  at  »kaste  hinanden  over 
Hovedet«.  De  fatter  da  hinandens  Hænder  over  Hovedet, 
og  efter  Løftningen  udfører  den  løftede  ved  en  kraftig  Ben- 
løftning baglæns  Kolbøtte  over  Hovedet  paa  Kammeraten, 
der  herunder  rejser  sig.  Haandgrebet  bevares,  og  Hænderne 
holdes  højt  under  Nedspringet.  Hvert  Par  maa  staa  frit;  i 
Begyndelsen  god  Modtagning. 

B.  2 (144).  Bom  i Skulderhøjde.  Fra  Udgangsstillingen  (en  Fod 
fremsat,  Hænderne  fatter  Bommen  paa  dens  fravendende 
Side)  svinges  paa  »et«  Benene  op  (i  Begyndelsen  ved  Knæ- 
bøjning). Medens  Hofteleddene  holdes  noget  bøjede,  bøjes 
dernæst  Armene,  og  Hovedet  holdes  tilbage.  Legemet  vil  da 
svinge  rundt  og  skal  til  sidst  hvile  paa  Laarene  og  de  strakte 
Arme.  Ryggen  og  Benene  strækkes  stærkt,  og  Overkroppen 
føres  saa  nær  som  muligt  op  mod  lodret  Stilling.  Hovedet 
løftet,  Skuldrene  sænkede.  I Nedsvinget  bøjes  Hofteleddene, 
og  Legemet  svinges  ned,  saa  at  det  hænger  paa  Laarene 
(»et!«).  Dernæst  fortsættes  Bevægelsen  nedad,  indtil  Vristene 
kommer  ned  til  Bomkanten,  strakte  Knæ  (»to!«).  Til  sidst 
svinges  Benene  helt  ned,  og  Fødderne  sættes  ti!  Jorden  saa 
let  som  muligt  (»tre!«).  Børnene  bør  have  Lov  til  at  øve 
sig  frit  (uden  Kommando);  de  kan  herunder  hjælpe  hinanden. 
Det  volder  størst  Vanskelighed  i Opsvinget  at  faa  Benene 
op  til  lodret  Stilling;  de  svinges  ofte  for  langt  fremad. 

B.  3 a.  (119).  Parvis  Støtte.  Børnene  skal  søge  at  bevare  Over- 
kroppen strakt  og  lodret,  medens  Hælene  holdes  samlede  og 
løftede  og  Knæene  bøjes  saa  stærkt  som  muligt.  Har  man 
anvendt  den  under  B 1 beskrevne  Opstilling,  kan  man  fra 
Opstillingen  ved  Bommen  kommandere:  »Ansigtet  imod. 

Toerne  over  for  Etterne,  udrykket  Opstilling  — løb!  Alle  — 
ret!  Hænder  — fat!  Hælhævning  og  dyb  Knæbøjning  — 
et!  — to!  — tre!  — fire!«  osv. 

B.  3 b.  »Hinke  i Ring«.  Samme  Opstilling  som  i forrige  Øvelse: 
»Med  venstre  Haand  Skulder  — støt!  Venstre  Ben  fremad  — 
fat!«  Enhver  støtter  først  venstre  Haand  paa  sin  Kammerats 
højre  Skulder  og  fører  dernæst  venstre  Ben  fremad,  saa  at 
Kammeraten  kan  fatte  om  Anklen.  »I  Kreds  til  vestre  — hop! 
Holdt!  Alle  — ret!«  osv.  Strakt  Krop,  løftet  Hoved!« 

Sparkstaaende  Trækning.  Samme  Fatning.  Baglæns  Træk 
under  smaa  Hop.  Een  Række  ad  Gangen;  den  anden  Række 
kommanderes  »til  Væggen«.  Efter  Fatning  kommanderes 
(langsomt):  »Træk!  Holdt!  Alle  — ret!  Tilbage  — løb!« 
osv. 

B.  4.  Indøves  langsomt.  Børnene  maa  holde  Knæene  strakte  og 

Fødderne  fast  mod  Jorden.  Hovedet,  Skuldre  og  Albuer  hol- 
des godt  tilbage. 

B.  5.  Under  Benføringen  bagud  holdes  Knæene  og  Fødderne 
strakte.  Hovedet  føres  samtidig  bagover.  Børnene  kommer 
ned  ved  et  Spring  (se  2den  7).  Dette  maa  indøves  (Lethed, 
Sikkerhed).  Hvis  Ribberne  er  høje,  maa  Børnene  have  Lov 
til  at  gaa  et  Stykke  nedad  under  Springet.  Under  Friøvelse, 
hvortil  Børnene  maa  opmuntres  ved  Kritik,  gaar  de  ikke 
højere  op  end  at  de  tør  springe  ned. 

B.  6 a.  (87).  Legemet  strækkes  stærkt  og  Armene  holdes  næsten 
stille.  En  Appel  ved  Overgang  til  alm.  Gang.  »Hæv«  og 
»sænk«  udtales  kort. 

B.  6 b.  (96).  Ved  Overgangen  kan  Drengene  tælle:  »Et,  to,  tre!« 
»Tre  markeres  ved  en  Appel;  derefter  alm.  Gang.  »Gaa« 
maa  falde  nøjagtig’sammen  med  et  Fodslag. 

B.  7 b.  (Se  5te  15  a).  Denne  Øvelse  er  en  Modsprøve.  I Begyn- 
delsen maa  Læreren  være  parat  til  at  tage  imod  (een,  højst 
to  ad  Gangen);  lavt  Redskab.  Senere  noget  højere  Redskab 
og  ved  Bommen  flere  ad  Gangen.  Springet  udføres  efter 
Kommando  (»Spring!«)  ell.  Fløjt  og  enhver  staar  efter  Sprin- 
get stille,  indtil  næste  Kommando.  Kan  øves  med  tre  Skridt 
og  »bunden«  Fod. 

B.  8.  Nedgang  fra  knæhængende  Stilling  kan  øves  paa  forskellige 
Maader  paa  Bom  i høj  Brysthøjde  i Friøvelse  (Læreren  ord- 
ner, hjælper  og  kritiserer,  men  kommanderer  ikke). 

a.  Bommen  gribes  med  Tværgreb;  venstre  (højre)  Knæ 
lægges  over  Bommen  som  ved  Entring,  medens  højre  Knæ 
lægges  over  venstre  Vrist.  Hænderne  slipper  og  sættes  til 
Jorden,  og  man  gaar  ned  som  fra  Benopslag. 

b.  Forlæns  Opsving,  Omkringvending  til  Siddestilling. 
Medens  Hænderne  bevarer  Grebet  paa  Bommen  (Tommel- 
fingrene skal  vende  mod  hinanden)  skydes  Sædet  bagud, 
indtil  Knæene  hviler  paa  Bomkanten.  Legemet  sænkes  der- 
næst ned  til  hængende  Stilling  (i  Knæ  og  Hænder),  Hænderne 
slipper  og  sættes  til  Jorden.  Bommene  er  i Reglen  saa 
svære,  at  Taget  med  Knæene  ikke  kan  bevares  uden  Hjælp. 
Børnene  maa  da  efter  given  Vejledning  øve  sig  to  og  to. 
Medens  Etterne  udfører  Nedgangen,  lægger  Toerne  Hæn- 
derne paa  deres  Fødder  og  holder  dem  nede,  indtil  knæhæn- 
gende (eller  haandstaaende)  Stilling  er  naaet. 

Benopslag  mod  Bommen  (samme  Højde)  kan  øves,  naar 
Benopslag  imod  Væg  eller  Hjælper  er  lært.  Efter  Benopsla- 
get lægges  Knæene  paa  Bomkanten,  og  der  foretages  knæhæn- 
gende Kropbøjning  bagud  med  samtidig  Hoftefatning.  I Be- 
gyndelsen Enkeltmandsøvelse,  god  Modtagning.  Senere  flere 
samtidig  efter  Kommando:  »Et  langt  Skridts  Afstand  til  Bom- 
men — løb!  Venstre  Fod  frem,  Benopslag  mod  Bommen  — 
et!  Kropbøjning  bagud  med  Hoftefatning  — et!  — to!  Fra 
Stilling  — op!« 

B.  9.  I god  Afstand  fra  Træer,  Støtter  eller  andre  faste  Genstande 
afmærkes  en  cirkelrund  Kampplads  ved  en  Rille  i Jorden. 
Drengene  deles  i Hold  paa  5 — 6;  eet  Hold  inde  ad  Gangen. 
Paa  Lærerens  »begynd«  maa  Drengene  søge  at  skyde  (ikke 
puffe),  trække,  løfte  eller  paa  anden  Maade  faa  hinanden  ud. 
Enhver,  der  rører  Jorden  uden  for  Kredsen,  er  ude.  Den, 


— 30  — 


der^  holder  sig  inde  længst,  er  Sejrherre*,  hornenes  Sejr- 
herrer  kæmper  imod  hinanden  til  sidst. 

C.  2.  Medens  Hænderne  knyttes,  vrides  Armene  udad.  Hænder 
og  Underarme  maa  herunder  ikke  føres  mere  end  nødvendigt 
ud  fra  Kroppen. 


8de  Timeseddel. 

A.  1.  Vingstaaende  Fodflytning  til  Siden  i to  Tempoer. 

Hofter  — fat!  (Med  Højtælling)  Fødder  til  Side  — sæt!  osv. 

2.  Vingbredstaaende  hurtig  Kropvridning. 

Fra  forrige  Øvelse:  Hurtig  Kropvridning  — et!  — to!  osv. 

3.  Staaende  Armstrækning  udad. 

Fra  Retstilling:  Armstrækning  udad  — et!  — to!  — tre! 

— fire!  ell.  — begynd!  — holdt! 

4.  Favnhugstaaende  Armsving  opad-udad  med  Klap. 

Med  Armsving  udad  Hæle  — hæv!  Knæ  — bøj!  Med  Klap 
Armsving  opad-udad  — et!  Alle  — ret! 

B.  1.  Hugstaaende  Spændbøjning.  Trækbukstaaende  Benopslag. 

Til  Ribber  — løb!  En  Ribbe  over  Nakkehøjde  — fat!  Knæ 

— bøj!  Spændbøjning  — et!  — to!  Knæ  — stræk!  Hænder 

— ned!  Hovedet  nedad,  Ryggen  imod  i Ribben  — op!  Fra 
Stilling  — ned! 

2.  a.  Bredfaldhængende  Haanddask  i Bom  og  Krophævning. 

Til  Bommen  — løb!  Bommen  — fat!  Faldhæng  med  Ben- 
spredning — et!  To  Haanddask  i Bommen  — nu!  Krop- 
hævning — et!  — to!  Fra  Stilling  — op!  Hænder  — ned! 
b.  Staaende  (senere  tilløbende)  Brystning  med  forlæns  Ned- 
sving. 

Til  Bommen  — løb!  Bommen  — fat!  Til  Brystning  — op! 
Forlæns  Nedsving  — et!  Hænder  — ned! 

3.  Støtstaaende  Knæløftning  i Gangtakt.  (Bom  og  Ribber). 
Venstre  Side  imod  til  Bom  og  Ribber  — løb!  Højre  Haand 
Hofte  fat,  venstre  Haand  støt!  Med  Knæløftning  paa  Stedet 

— gaa!  Alle  — holdt!  Hænder  ned  osv. 

4.  Vingfremliggende  Kropbøjning  bag  og  Kropfældning  fremad. 
Særlige  Kommandoord  (efter  Hoftefatning):  Bagud  — bøj! 
Fremad  — fæld!  Bagud  — bøj!  Paa  Hænder  — støt! 

5.  Leg:  Nord,  Syd,  Øst,  Vest. 

6.  Vingknæstaaende  Kropbøjning  bagud  med  Bøjning  af  Knæene. 
Hænder  — fat!  Paa  Knæ  — ned!  Med  Knæbøjning  bagud  — 
bøj!  Opad  — stræk!  Fra  Stilling  — op!  Hænder  — ned! 

7.  a.  Gang  med  fire  Appeller  og  fire  Taaskridt. 

Med  fire  Appeller  og  fire  Taaskridt  (fremad)  — gaa!  Al- 
mindelig Gang  — gaa! 
b.  Kapløb  efter  udlagte  Genstande. 

8.  a I.  Frontstaaende  (tilløbende)  Hævspring  (Bom  og  Snor, 

senere  Dobbeltbom). 

II.  Møllevending# 

b.  Sidestaaende  brystvendt  Sidespring  med  Knæløftning  (i 

Strøm  over  Bom). 

c.  Staaende  Hop  paa  Stedet. 

Et  Hop  paa  Stedet  — et!  — to!  — tre!  — fire!  — fem!  ell. 

— hop! 

9.  Den  store  Grænseleg. 

C.  1.  Favnstaaende  Armsving  fremad-udad  med  Klap. 

Armsving  udad  — et!  Med  Klap  Armsving  fremad-udad 

— et! 

2.  Vingstaaende  Kropbøjning  bagud  med  dyb  Aanding. 

Hofter  fat!  Halv  Kropbøjning  bagud  med  dyb  Aanding  — 
et!  — to!  osv. 


Til  '8de  Timeseddel. 

A.  1.  Hver  Fod  (først  venstre)  flyttes  een  Fodlængde  til  Siden. 
Legemets  Tyngdepunkt  flyttes  ikke  sidelæns.  Hørlig  og  hur- 
tig Takt. 

A.  3.  (157).  Armene  bøjes  paa  »et«  og  »tre«.  Stillingerne  maa 
jævnlig  kontrolleres,  medens  Øvelsen  tages  paa  Tælling; 
samtidig  indøves  pludselige  Bevægelser.  Takten  til  Arm- 
strækning bør  være  hurtig.  Børnene  kan  tælle  højt  (og  kort) 
til  fire;  »Med  Højtælling  til  fire  . . . .« 

A.  4.  Fra  favnhugstaaende  Stilling  svinges  Armene  opad.  Under 

Svinget  vrides  de  udad,  og  Haandfladerne  slaas  sammen 
over  Hovedet.  Uden  Standsning  svinges  Armene  atter  ud  til 
Favnstilling;  de  vrides  herunder  igen.  Strakt  Ryg,  løftede 
Hæle! 

B.  1.  Spændbøjning.  Der  maa  helst  være  et  helt  Ribbemellemrum 

mellem  Issen  og  den  fattede  Ribbe.  Naar  Knæene  bøjes 
sættes  Hælene  efter  Aftale  imod  nederste  Ribbe.  Legemet 
hænger  da  i strakte  Arme  fra  Hænder  til  Sæde  sluttende  ind 
til  Ribberne.  Under  Spændbøjningen  skal  Børnene  1)  holde 
Armene  strakte,  2)  bøje  Hovedet  bagover  (se  paa  den  Ribbe, 
som  de  fatter),  3)  strække  Knæene  saa  stærkt  som  muligt 
og  4)  presse  den  derved  fremkomne  Bøjning  i Bullen  saa 
højt  op  som  muligt.  Træk  Vejret! 

Paa  »Knæ  — stræk!«  sættes  efter  Aftale  hele  Fodsaalen 
til  Jorden. 

Benopslaget  kan  i Begyndelsen  kommanderes:  »Et  Skridt 
fremad  — gaa!  Omkring!  Med  Armføring  bagud  og  Ribbe- 
fatning nedad  — bøj!  Benopslag  — et!  Fra  Stilling  — op!« 
Børnene  skal  fatte  samme  Ribbe  med  begge  Hænder.  Tom- 
melfingrene skal  vende  mod  hinanden.  Kortvarig  Stilling! 
Efter  Anvisning  kan  Børnene  i Begyndelsen  hjælpe  hinanden. 
Toerne  hjælper  Etterne  o.  omv.  (Rigtig  Ribbe  og  rigtigt 
Greb.  En  Haand  under  fjerneste  Skulder.  Den,  der  er  oppe, 
maa  ikke  hindres  i at  gaa  ned). 

B.  2 a.  (200).  Bom  i Hoftehøjde  (i  Begyndelsen  lav  Brysthøjde). 
Over  Skulderbreddes  Afstand  mellem  Hænderne.  Børnene  kan 
kan  i Begyndelsen  løbe  baade  frem  til  og  tilbage  fra  Udgangs- 
stillingen; senere  svinges  Benene  frem,  medens  Armene  er 
bøjede.  Ryggen  strækkes  stærkt,  og  Hovedet  sænkes  bag- 
over; Strækningen  maa  bevares  under  Bevægelserne.  Ved 

Haanddaskene  løftes  Hænderne  kun  lidt;  hurtig  Takt  og 
Samtidighed;  venstre  Haand  først.  Ved  Krophævningen  føres 
Albuerne  ud  til  Siden,  Hovedet  holdes  bagud,  Brystet  løftes 
mod  Bommen. 

B.  2.  b.  (175).  Bom  i lav  Brysthøjde,  senere  højere,  Armlængdes 
Afstand  fra  Bommen.  Paa  »op!«  tages  med  samlede  Fødder 
et  lille  Forhop  fremad,  saa  at  Aftrykket  tages  omtrent  under 
Bommen.  Angaaende  Stillingen  se  7de  B 2.  Nedsvinget  tages 
i eet  Tempo;  men  Benene  føres  langsomt  som  i 7de  B 2 be- 
skrevet. Til  Tilløb  tager  Børnene  Opstilling  i nogle  Skridts 
Afstand.  Herfra  kommanderes:  »Til  Brystning  — op!«  Der 
anvendes  her  inden  Aftrykket  almindeligt  Forspring,  d.  v.  s. 
et  meget  lille  Længdespring  (161).  Det  maa  paases,  at  Bør- 
nene udfører  dette  Forspring  rigtigt.  Tilløb  og  Forspring 
kan  øves  alene.  Der  standses  da  umiddelbart  efter  det  (uden 
Opspring);  Hænderne  paa  Bommen,  Knæene  bøjede.  Der 
maa  herunder  helst  anvendes  3 Skridts  Tilløb  og  »bunden« 
Fod.  Børnene  tager  da  Opstilling  i en  dertil  svarende  Af- 
stand fra  Bommen,  og  der  kommanderes:  »Stands  i Knæ- 
bøjningen, begynd  med  venstre  (højre)  — spring!  Tilbage 
— løb!  osv.  Man  kan  ogsaa  øve  hele  Springet  med  tre  Skridt 
og  bunden  Fod  (Begynd  med  venstre  (højre)  til  Brystning  — 
op!«),  men  hvis  der  lægges  Vægt  paa  Højden,  er  det  bedst 
at  springe  med  fri  Fod;  tre  Skridts  Tilløb  er  nok.  Under  Op- 
springet skal  Legemet  strækkes  stærkt,  og  man  skal  søge 
at  bevare  Strækningen.  Børnene  kan  øve  sig  frit  ved  Bomme 
i forskellig  Højde. 

B.  3.  Knæene  løftes  skiftevis  (først  venstre)  saa  højt,  som  de  kan, 
uden  at  Halsen,  Ryggen  og  det  bærende  Ben  bøjes.  De 
føres  herunder  lidt  ud  til  Siden.  I Begyndelsen  kan  Foden 
holdes  tilbage  ind  imod  det  bærende  Ben,  men  senere  maa 
den  føres  frem  lodret  under  Knæet.  Foden  strakt.  Langsom 
Gangtakt.  Venstre  Knæ  løftes  paa  »gaa!«,  men  Taktslaget 
(»et!«)  falder  først,  naar  den  sættes  til  Jorden.  Holdt  i to 
Tempoer  (to  Knæløftninger). 

B.  4.  Se  6te  B 4.  Under  Kropfældningen  fremad  skal  Hovedet 
holdes  tilbage  og  Ryggen  holdes  strakt;  Brystet  føres  ned 
mod  Jorden,  dog  uden  at  naa  den. 

B.  5.  Udrykket  Opstilling,  Ansigtet  mod  Nord.  Læreren  nævner 
et  Verdenshjørne  og  Børnene  skal  da  vende  sig  med  An- 
sigtet derimod  l)  Uden  Ophold  og  2)  ved  Kvartvending 
f.  Eks.  fra  Nord  til  Øst)  eller  Omkringvending  til  højre  (f. 
Eks.  fra  Nord  til  Syd).  Enhver,  der  betænker  sig  eller  ven- 
der sig  til  fejl  Side,  gaar  ud  af  Legen  (Læreren  nævner  hans 
Navn  og  han  løber  til  Side).  Den,  der  holder  længst  ud  er 
dygtigst. 

B.  6.  Ang.  Knæstilling  se  2den  10.  Her  maa  Fødderne  dog  helst 
strækkes.  Bøjningen  nedad  begynder  fra  oven  (først  Hove- 
det), Strækningen  fra  neden  (først  Knæene).  Stillingen  er 
anstrengende,  den  maa  ikke  holdes  for  længe,  men  Bøjnin- 
gen gentages  flere  Gange.  Træk  Vejret!  Fødderne  bøjes  idet 
»op!«  kommanderes. 

B.  7.  a.  Ang.  Formen  se  5te  2 og  7de  B 6 a.  Forskellen  mellem 
Gangarterne  maa  træde  tydeligt  frem.  Læreren  bør  ikke 

tælle.  Børnene  markerer  selv  Takten  under  de  fire  Appel- 
skridt, og  Taktsansen  prøves  under  de  lydløse  Taaskridt. 

B.  7.  b.  Ang.  Ordning  se  1ste  9 b.  Lige  saa  mange  ensartede  Gen- 
stande, som  der  er  Drenge  paa  Holdene.  De  anbringes  paa 
Jorden  ved  Enden  af  Løbebanen  og  skal  bringes  med  til- 
bage til  Maalet.  Sejrherrerne  fra  de  forskellige  Hold  kappes 
til  sidst. 

B.  8.  a I.  (173).  Bommen  lidt  under  Strækhøjde.  I Begyndelsen 
anvendes  Springsnor  for  Underbom;  den  sættes  i Knæhøjde 
et  lille  Stykke  fra  Bommen  paa  Nedspringssiden.  Læreren 
maa  i Begyndelsen  tage  godt  imod  (skrævende  over  Sno- 
ren). Der  indøves  lang  Forflytning  (Opspring  langt  foran  og 
Nedspring  langt  bag  ved  Bommen),  stærk  Strækning  i Op- 
springet og  Sikkerhed  i Nedspringet  (herunder  Armsving 
fremad-nedad).  Ved  Tilløb  tages  alm.  Forspring.  Senere 
anvendes  Dobbeltbom  og,  naar  Sikkerhed  er  opnaaet,  kan 
flere  springe  ad  Gangen. 

B.  8.  a II.  Se  6te  B 9 b.  Halvdelen  af  Børnene  kan,  mens  det  fore- 
gaaende  Spring  indøves  med  den  anden  Halvdel  (Deling  efter 
Højde),  øve  sig  paa  Møllevending  efter  en  Rille  i Jorden,  frit 
eller  efter  Kommando  (»nu!«)  af  en  Dreng  (Tropsfører). 
Denne  har  Opsyn  med  Troppen.  Han  gaar  i Spidsen,  holder 
Orden  og  afgiver  Melding  til  Læreren. 

B.  8.  b.  Øves  paa  Bom  i Begyndelsen  lav  (kun  lidt  over  Knæ- 
højde), snart  højere.  De  to  Bomme  kan  sættes  i forskellig 
Højde,  og  Drengene  fordeles  efter  Størrelse  og  Dygtighed. 
Bommene  kan  endogsaa  stilles  noget  skraat.  Øves  Springet 
da  (som  i Begyndelsen)  paa  Stedet,  kan  enhver  Dreng  finde 
sig  en  passende  Højde.  Bommen  gribes  ovenfra  (Tommel- 
fingrene fremad),  den  yderste  Haand  lige  foran  den  inderste. 
I Springet  lægges  Legemsvægten  over  paa  de  strakte  Arme, 
Knæene  holdes  samlede  og  løftes  op  mod  Brystet.  Nedspring 
p.  d.  a.  Side  af  Bommen,  støttet  ved  den  ene  Haand.  Udføres 
Springet  paa  Kommando,  gøres  Nedspringet  færdigt;  Ned- 
springets  Sammenbøjning  kan  ellers  benyttes  til  det  følgende 
Opspring.  Til  sidst  øves  Springet  med  en  lille  Forflytning 
fremad.  Hænderne  sættes  stadig  nær  sammen;  Nedspring 
nær  ved  Bommen.  I Strøm;  hvert  Barn  et  bestemt  Antal 
(4,  6)  Spring. 

B.  8.  c.  (165).  Strækning  i Luften,  blød  og  tilstrækkelig  dyb  Knæ- 
bøjning og  Sikkerhed  i Nedspringet  maa  indøves. 

B.  9.  Se  »lille  Grænseleg«  5te  14.  Et  4 — 6 Skridt  bredt  Kampfelt 
mellem  to  Riller.  To  Partier,  hvert  bag  sin  Grænse.  Under 
Kampen  mellem  Partierne  er  den  fangen,  som  bringes  til  eller 
inden  for  Modpartiets  Grænse.  Bag  hvert  Parti  kan  afgræn- 
ses  et  Fængsel  af  samme  Længde  som  Kampfeltet.  Her  an- 
bringes Fangerne  under  en  Fangevogters  Opsyn.  En  Fange 
befries,  dersom  en  af  hans  Fæller  uden  at  blive  rørt  af  en 
Modstander  naar  ham  i Fængslet.  Begge  gaar  de  uhindret 
tilbage.  Der  kan  kun  befries  een  Fange  ad  Gangen. 

9de  Timeseddel. 

A.  1.  Omkringvending  i tre  Tempoer. 

Omkringvending  med  Fremflytning  af  venstre  Fod  — et!  — 
to!  — tre!«;  senere:  (Med  Højtælling)  om  — kring! 

2.  Bøjstaaende  Armstrækning  opad  og  nedad. 

Arme  — bøj!  Armstrækning  opad  og  nedad  — et!  — to!  — 
tre!  — fire!  Eli.:  Med  Højtælling  til  fire  Armstrækning  opad 
og  nedad  — begynd!  — holdt!  Eli.:  I Takt  Armstrækning 
opad  og  nedad  — begynd!  — holdt! 

3.  Vingbredvinkelstaaende  Kropbøjning  nedad. 

Hofter  — fat!  Fødder  til  Side  — sæt!  Fremad  — fæld!  Krop- 
bøjning nedad  — et!  — to!  Opad  — stræk!  Fødder  tilbage 

— sæt! 

4.  Vinghugsiddende  hurtig  Hoveddrejning  og  Kragehop  fremad. 

Hæle  — hæv!  Knæ  dybt  — bøj!  Hurtig  Hoveddrejning  — 
et!  — to!  — tre!  — fire!  (Tre)  Kragehop  fremad  — hop! 

B.  1.  Bredfaldhængende  Spændbøjning. 

Til  Bommen  — løb!  Med  Undergreb  — fat!  Med  Benspred- 
ning Faldhæng  — et!  Spændbøjning  — et!  — to!  Til  Stræk- 
stilling — op!  Hofter  — fat!  Fremad  — fæld!  Nedad  — bøj! 
Fremad  — stræk!  Opad  — stræk.  Fødder  tilbage,  Hænder 

— ned!  Paa  Plads  — løb! 

2.  a.  Buehængende  Krophævning  (Bom  og  Ribber). 

Ansigtet  imod  til  Bom  og  Ribber  — løb!  Bom  og  een  Ribbe 
over  Pandehøjde  — fat!  Buehæng  — et!  — to!  Krophæv- 
ning — et!  — to!  Fra  Stilling  — et!  — to!  Hænder  — ned! 
Paa  Plads  — løb! 

b.  Bøjfaldhængende  Armgang. 

3.  a.  Siddende  Forflytning  paa  Bom  i Brysthøjde. 

(Med  ell.  uden  Vendinger). 

b.  Favnstaaende  hurtig  Benføring  udad-indad. 

Arme  udad  — stræk!  Hurtig  Benføring  udad-indad  — et!  — 
to!  Arme  nedad  — stræk! 

4.  Haandliggende  Fodflytning  fremad. 

Handligning  — et!  — to!  Fodflytning  fremad  — et!  — * to! 
Fra  Stilling  — et!  — to! 

5.  Strækbredstaaende  hurtig  Kropbøjning  nedad  i 3 Tempoer. 

Fødder  til  Side,  Arme  opad  — stræk!  Med  Tælling  til  tre 
hurtig  Kropbøjning  nedad  — et!  — to!  — tre!  Fødder  tilbage. 
Arme  nedad  — stræk! 

6.  Møllevending. 

7.  a.  Omtrædningsgang. 

Omtrædningsgang  fremad  — gaa!  Almindelig  Gang  — gaa! 

b.  Løb  med  Overgang  til  almindelig  Gang. 

Giv  Agt  — løb!  Almindelig  Gang  — gaa!  (7de  B 6b). 

8.  a.  Staaende  Hop  fremad. 

Et  Hop  fremad  — et!  — to!  — tre!  — fire!  — fem!  ell.:  — 
hop! 

b.  Springe  Buk  (over  Hjælper). 

c.  I.  Kraftspring. 

II.  Rygvendt  Skraaspring  over  Enkeltbom. 

9.  Sildefiskeri  ell.  Krigsleg. 

C.  1.  Fletbredstaaende  Kr  op  vridning. 

Nakke  — fat!  Fødder  til  Side  — sæt!  Kropvridning  — et! 

— to!  — tre!  — fire!  Fødder  tilbage,  Hænder  — ned! 

2.  Favnstaaende  Armslag. 

Armføring  udad  — et!  Armslag  — et!  — to!  Arme  nedad 

— sænk ! 

3.  Staaende  Armføring  udad-opad  med  dyb  Aanding. 

Med  dyb  Aanding  Armføring  udad-opad  — et!  — to! 


Til  9de  Timeseddel. 

A.  1.  Venstre  (højre)  Fod  flyttes  frem  tæt  ved  og  lige  foran  højre; 
i andet  Tempo  Vending  paa  Hælene  med  Klap  af  Fodbal- 
derne; i tredje  Tempo  sluttes  Foden  til. 

A.  2.  Takten  hurtig.  En  morsom  og  æggende  Form  med  skarpt 
markeret  Takt  faas,  dersom  Etterne  tager  Armbøjning  først. 
Toerne  ikke.  Kommando:  »Etterne  Arme  — bøj!  Alle  Arm- 
strækning opad  og  nedad  — begynd!  — holdt!« 

A.  3.  (148).  Kropbøjningen  nedad  begynder  i Lænden  og  fortsæt- 

tes opad  (Hovedet  ind  mellem  Benene!).  Knæene  strakte! 
Strækningen  begynder  med,  at  Hovedet  føres  bagud.  Læn- 
den maa  strækkes  fuldstændigt.  Langsomme  og  kraftige  Be- 
vægelser. Senere  kan  kommanderes:  »Hurtig  Kropbøjning 
og  -strækning  — et!«  Strækningen  følger  da  umiddelbart 
efter  Sammenbøjningen,  der  ved  Svinget  bliver  noget  stær- 
kere. 

B.  1.  (201).  Bommen  i Pandehøjde,  senere  noget  lavere.  Benene 

svinges  saa  langt  frem,  at  Armene  staar  lodrette;  Tommel- 
fingrene sættes  mod  Bommen. 

B.  2.  a.  (201).  Bommen  maa  her  være  over  Pandehøjde,  senere 
noget  lavere.  Ved  Krophævningen  strækkes  de  hidtil  bøjede 
Fødder,  saa  at  Brystet  holdes  inde  under  Bommen  (til  Rib- 
ben). Albuerne  skal  derimod  gaa  noget  bagud,  medens  de 
bøjes  halvt,  og  Hovedet  hele  Tiden  holdes  tilbage  (se  opad!«) 

B.  2.  b.  Bom  i Skulderhøjde.  Udgangsstilling:  Faldhæng  paa  langs 
under  Bommen;  Skraagreb  (d.  e.  en  Haand  p.  hv.  S.,  1U  Arm- 
længdes Afstand).  Herfra  Armgang  baglæns,  medens  Brystet 
holdes  op  til  Bommen,  Hovedet  bagud.  I Begyndelsen  hjæl- 
per Benene  til  under  Baglænsskridt,  senere  slæber  Fødderne 
henad  Jorden.  Øvelsen  foregaar  i Strøm  fra  den  ene  Ende  af 
Bommen. 

B.  3.  a.  Siddestilling  paa  Bommen  indtages  (helst  ved  forlæns  Op- 
sving og  Omkringvending  (se  12te  B 7).  Medens  god  Hold- 
ning bevares,  flytter  Drengene  sig  dernæst  ved  Armenes 
Hjælp  til  Bommens  anden  Ende.  Nedgang  ved  Omkringven- 
ding og  forlæns  Nedsving  eller  ved  siddende  Dybdespring 
fremad.  Noget  vanskeligere  bliver  Øvelsen,  naar  Flytningen 
sker  ved  Omkringvendinger;  fri  Form,  naar  blot  god  Bryst- 
og  Hovedholdning  bevares.  Modige  og  behændige  Drenge 
kan  paa  denne  Maade  flytte  sig  med  næsten  jævn  Bevægelse, 


— 36  — 


B.  3.  b.  Paa  »et«  svinges  venstre  Ben  hurtigt  og  længst  muligt  ud 
til  Siden  (ikke  fremad)  og  tilbage  igen;  paa  »to«  højre.  Ar- 
mene holdes  vandrette,  Kroppen  strakt  og  Hovedet  løftet 
(ingen  Drejning!). 

B.  4.  (139).  Ved  Fodflytningen  holdes  Hælene  samlede  og  Fød- 
derne flyttes  saa  nær  som  muligt  til  Hænderne,  uden  at 
Haandfladerne  løftes  fra  Jorden.  Knæene  føres  uden  om  Ar- 
mene; Hovedet  holdes  gpdt  tilbage  (»se  fremad!«).  Fødderne 
føres  baade  frem  og  tilbage  saa  nær  Jorden  som  muligt. 
Haandligg.  Stililng  kan  indtages  let  og  behændigt  i eet  Tp. 
paa  Komm. : »Til  Haandligning  — ned!«  Ligeledes:  »Fra 
Stilling  — op!« 

B.  5.  Fra  strækbredstaaende  Stilling  bøjes  Legemet  (paa  »et«) 
hurtigt  sammen  ved  Bøjning  i Hofteled  og  Lænd.  Hænderne 
føres  herved  (om  muligt)  til  Jorden  saa  langt  foran  Fødderne 
som  muligt  (uden  at  Legemet  hviler  paa  dem).  Paa  »to« 
strækkes  Ryggen  (Nakken  kastes  tilbage),  medens  Hofte- 
leddene holdes  bøjede,  og  Armene  svinges  nedad-bagud  (til 
Trækstilling).  Paa  »tre«  rejses  Kroppen  hastigt,  og  Armene 
svinges  fremad-opad. 

B.  6.  Møllevending  øves  frit  eller  i udrykket  Opstilling  efter  Kom- 
mando. (Til  dobbelt  Afstand,  baglæns  — løb!)  Fødder  til 
Side,  Arme  opad  — stræk!  Møllevending  til  venstre  — et! 
— to!  osv.  Paa  »et«  bøjes  Kroppen  langsomt  lidt  til  højre; 
paa  »to«  kommer  Møllevendingen  til  venstre.  Senere  udføres 
Møllevendingen  uden  forudgaaende  Sidebøjning  paa  »et«. 

B.  7.  a.  Efter  Fremsætning  af  venstre  Fod  udføres  der  en  Om- 
trædning  (84);  ligeledes  efter  Fremsætning  af  højre  osv. 

B.  8.  a.  (166).  Paa  »to«  fældes  Kroppen  strakt  fremad,  medens 
Armene  føres  bagud.  Under  Aftrykket  svinges  begge  Arme 
fremad,  omtrent  til  vandret  Stilling. 

B.  8.  b.  Efter  Opstilling  paa  een  Række  og  Inddeling  til  tre  kom- 
manderes Etterne  og  Toerne  nogle  Skridt  fremad.  Toerne 
»staar  Buk«  (181),  Etterne  tager  imod,  og  Treerne  springer 
(efter  Kommando).  Efter  hvert  Spring  indtager  alle  Retstil- 
ling.  Der  byttes  om  saaledes,  at  Treerne  stiller  sig  som 
Toerne  før,  Toerne  som  Etterne  og  Etterne  løber  tilbage  til 
det  Sted,  hvorfra  Tilløbet  begynder.  Kommando:  »Klar  — 
spring!  Tilbage  — løb!«  osv.  Paa  »klar»  indtager  »Bukken« 
den  aftalte  Stilling. 

B.  8.  c.  I.  (217.  Qangstaaende  Forlænsoverslag).  Øves  paa:  Grøn- 
svær ell.  ved  Nedspringsstedet,  først  staaende  (een  Fod  frem- 
sat), senere  med  Tilløb  og  Forhop  paa  een  Fod.  Kan  ikke 
øves  inden  Børnene  er  sikre  i Benopslag.  God  Modtagning 
(en  Haand  bag  Skulderbladene),  der  sikrer  Børnene  imod 
at  støde  Hovedet. 

B.  8.  c.  II.  (186.  Sidestaaende  rygv.  Sidesving  m.  delt  Aftryk, 
Fig.  73).  Bommen  noget  under  Hoftehøjde,  snart  højere.  I 
Begyndelsen  standses  der  efter  hvert  Spring,  og  Stillingen 
rettes  (rank  Krop,  Støtte  med  een  Haand,  inderste  Ben  bag- 
udført). Foregaar  i Strøm;  Nr.  2 følger  efter,  naar  Nr.  1 
springer  3dje  Spring. 

B.  9.  Sildefiskeri.  Lav  Bom,  som  Sildene  skal  under,  eller  Dobbelt- 
bom, som  de  skal  igennem.  Een  er  Hval  og  faar  noget  læn- 
gere Afstand  fra  Bommen  end  Sildene,  der,  naar  Signal  til 

Løb  gives,  skal  redde  sig  over  paa  den  anden  Side  af  Bom- 
men, inden  Hvalen  fanger  dem  (ved  et  Slag  paa  Ryggen). 

Krigsleg.  (Se  Fr.  Sadolin:  Gymnastik  med  Smaabørn, 
Indledning).  Ligner  »den  store  Grænseleg«  (8de  10);  men 
flere  Partier.  Hvert  Parti  har  sin  Fæstning  (Fristed,  hvor 
Fangerne  gemmes).  Ingen  Befrien. 

C.  1.  (127).  Pas  paa,  at  Fødderne  flyttes  langt  nok  til  Siden. 

C.  2.  (156).  Indøves  omhyggeligt  under  langsom  Bevægelse.  Un- 
derarmen maa  bevæge  sig  i et  vandret  Plan.  Albuen  holdes 
hele  Tiden  bagud,  og  Underarmens  Sving  udad  skal  rykke 
den  lidt  længere  bagud. 

C.  3.  (153).  Under  Bevægelserne  drejes  Hænderne,  naar  de  er  i 
Højde  med  Skuldrene,  uden  at  Føringen  standser.  Armene 
holdes  under  hele  Bevægelsen  godt  tilbage.  Aandingen  maa 
ikke  lyde  for  højt,  men  den  skal  være  synlig  paa  Brystets 
og  Hovedets  Holdning. 


10de  Timeseddel. 

A.  1.  Vingstaaende  Fodflytning  til  Siden  i eet  Tempo. 

Hofter  — fat!  Fodflytning  til  Siden  — et!  — to!  — tre!  — 
fire!  ell. : — begynd!  — holdt! 

2.  Staaende  Hovedbøjning  bagud. 

Hovedbøjning  bagud  et!  — to! 

3.  Strækstaaende  Armsving  nedad-bagud. 

Arme  opad  — stræk!  Armsving  nedad-bagud  — et!  — to! 

4.  Vingbredvinkelstaaende  Kropkredsning. 

Fødder  til  Side,  Hofter  — fat!  Fremad  — fæld!  Kropkreds- 
ning til  venstre  — et!  — to!  ■ — tre  — fire!  ell.:  — begynd!  — 
holdt!'  Opad  — stræk!  osv. 

B.  1.  Staaende  Spændbøjning  med  Hælhævning  (Fremadskridt). 

Een  Ribbe  over  Nakkehøjde  — fat!  Eet  Skridt  fremad  — 
gaa!  Hælhævning  — et!  —to!  Opad  — stræk!  (Hofter  — 
fat!)  Fremad  — fæld!  Nedad  — bøj!  Fremad  — stræk! 
Opad  — stræk!  osv. 

2.  a.  Bøjskraahængende  Kropsænkning  i Bom  (Opspring). 

Til  Bommen  — løb!  (Med  Skraagreb)  venstre  Haand  foran, 
i bøjede  Arme  — op!  — sænk!  Fra  Stilling  — ned!  (Det 
samme  — et!  — to!  — tre!)  Paa  Plads  — løb! 
b.  Forlæns  Opsving  (Bom  i Strækhøjde). 

Med  Undergreb  Bommen  — fat!  Forlæns  Opsving  — et!  — 
to!  Hænder  — ned! 

3.  a.  Ligevægtsgang  paa  den  skarpe  Kant  af  Bommen. 

Eller: 

b.  Ligevægtsgang  paa  høj  Bom  (Opgang  ved  Brystning  eller 
forlæns  Opsving). 

4.  Trækbredvinkelstaaende  Armsving  opad. 

Med  Armføring  bagud  venstre  Fod  til  Side  — sæt!  Fremad 

— fæld!  Armsving  opad  — et!  — to!  Opad  — stræk!  Ven- 
stre Fod  tilbage,  alle  — ret!  ell.  til  næste  Øvelse:  Nakke 

— fat! 

5.  Fletbredstaaende  Sidebøjning  (6te  B 5). 

Sidebøjning  — et!  — to!  — tre!  — fire!  osv. 

6.  a.  Knæløftningsgang. 

Hofter  — fat!  Knæløftningsgang  fremad  — gaa!  Alle  — 
holdt!  Hænder  — ned! 

b.  Løb  med  Omkringvending  (Udholdenhedsløb).  (94). 

Giv  Agt  — løb!  Om  — kring  ell. : Til  venstre  om  — kring. 

7.  a.  I.  Højdespring  over  Snor  (168  og  5te  15  a). 

II.  Udvendigt  Overspring,  Buk  paa  langs.  (182). 

b.  Hovedspring  (Plint). 

c.  Løbespring  over  lav  Plint. 

8.  Tovtrækning.  (397). 

C.  1.  Vingstaaende  Hælhævning  og  dyb  Knæbøjning. 

Hofter  — fat!  Hælhævning  og  dyb  Knæbøjning  — et!  — to! 

— tre!  — fire!  osv. 

2.  Foldstaaende  Armslag  udad.  (156  og  9de  C 2). 

Arme  forom  — bøj!  Armslag  — et!  — to!  Hænder  ned! 

3.  Staaende  Hovedbøjning  bagud  med  Armvridning  udad  og  dyb 
Aanding.  (7de  C 2). 

Hovedbøjning  bagud  med  Armvridning  udad  og  dyb  Aanding 

— et!  — to!  ell.  — begynd!  — holdt! 


Til  10de  Timeseddel. 

A.  1.  (121).  Foden  flyttes  (mindst)  to  Fodlængder  til  Siden.  Knæet 
holdes  strakt,  og  Foden  strækkes,  medens  Benet  hurtigt  føres 
til  Siden.  Legemet  sættes  i Fald  til  Siden,  og  Fodspidsen, 
der  føres  nær  Jorden,  tager  mod  Stød.  Legemet  skal  derefter 
hvile  lige  meget  paa  begge  Ben.  Knæene  holdes  ligeledes 
strakte,  naar  Foden  flyttes  tilbage,  Taaspidsen  støder  fra  ved 
en  Fodstrækning,  og  Foden  sluttes  energisk  til  den  anden. 

A.  3.  (155.  133  Fig.  40).  Pas  paa,  at  Ryggen  holdes  strakt,  naar 
Armene  svinges  bagud,  og  at  Lænden  ikke  svejes,  naar  de 
svinges  op. 

A.  4.  (149).  Efter  »fire«  ell.  »holdt«  standses  der  med  strakt  og 

fremadfældet  Krop. 

B.  1.  Fødderne  lidt  længere  fra  Ribben  end  Sædet.  Samtidig  med 

Skridtet  strækkes  Armene,  Hovedet  lægges  bagover,  og 
Ryggen  bøjes  saa  højt  oppe  som  muligt. 

B.  2.  a.  Bommen  ikke  højere  end  at  Børnene  let  kan  springe  op 
til  hængende  Stilling  (bøjede  Arme).  Hænderne  langt  fra 
hinanden,  een  paa  hver  Side  af  Bommen.  Hovedet  bagud. 
Brystet  mod  Bommen,  Benene  lodrette.  Børnene  staar  under 
Bommen  med  Front  imod  den  ene  Bomrende;  der  foretages 
i Op-  og  Nedspringet  Vs  Vending. 

B.  2.  b.  Som  7de  B 2.  Bommen  dog  højere,  og  Fødderne  samlede. 
Nedsvinget  foregaar  ved  en  jævn  og  langsom  Bevægelse. 
Knæene  holdes  herunder  strakte,  og  Vristene  føres  ned  til 
Bomkanten,  inden  Benene  sænkes.  Ogsaa  som  Friøvelse. 

B.  3.  b.  (192).  Der  tilstræbes  rolig  Gang  med  jævn  Hastighed. 
Armene  hjælper  bedst,  naar  de  føres  ud  til  Siden.  De  skal 

holdes  godt  tilbage,  højt  Øjemærke.  Bevægelserne  er  iøvrigt 
frie.  Efter  Brystning  føres  det  ene  Ben  over  Bommen,  og 
fra  Ridestilling  svinges  Benene  først  frem  og  dernæst  meget 
kraftigt  bagud.  Legemet  løftes  herunder  op  paa  Armene. 
Ved  en  kraftig  Sammenbøjning  sættes  Fødderne  paa  Bommen 
nær  ved  Hænderne,  den  ene  foran  den  anden.  Rejsning  paa 
eet  Ben,  det  andet  noget  bagudført,  Armene  udad.  Ned  ved 
forlæns  Dybdespring,  hvis  Bommen  er  lav.  Er  Bommen  over 
Hoftehøjde,  bøjer  man  sig  hastigt,  griber  den  med  Overgreb 
lige  foran  Fødderne  og  udfører  Nedspring  med  Front  mod 
Bommen. 

B.  4.  Bevægelserne  og  Stillingerne  er  forklarede  Haandb.  147  og 
10de  A 1 og  3. 

B.  6.  a.  Som  8de  B 3,  men  med  Forflytning  ved  smaa  Skridt. 

B.  7.  b.  (214).  Børnene  maa  være  sikre  i at  »staa  paa  Hovedet« 
(6te  9 c).  Anvendes  Plint  paa  tværs,  maa  Læreren  tage 
imod;  hvis  Børnene  for  tidligt  svinger  Benene  opad-bagud, 
kan  de  let  slaa  Ryggen. 

B.  7.  c.  Springet  er  som  et  forstærket  Løbeskridt.  Tilløb.  Den 
ene  Fod  sætter  af,  Legemet  strækkes  stærkt,  og  det  forreste 
Knæ  løftes  noget.  Det  bageste  Ben  holdes  tilbage  og  næsten 
strakt  Nedspring  paa  forreste  Fod,  men  uden  Standsning. 
Kommando:  Spring!  Bør  snart  øves  i hurtig  Strøm,  se  3dje 
13.  Springet  kan  blive  meget  smukt. 


Ilte  Timeseddel. 

A.  1.  Vingstaaende  Fodflytning  skraat  fremad. 

Hofter  — fat!  Fodflytning  skraat  fremad  — et!  — to!  — 
tre!  — fire!  ell. : — begynd!  — holdt! 

2.  Staaende  (og  bøjstaaende)  Armstrækning  opad,  udad  (og 
nedad).  (Smign.  9de  A 2). 

(Toerne  Arme  — bøj!)  Armstrækning  opad,  udad  og  nedad 

— et!  — to!  — tre!  — fire!  — fem!  — seks!  ell.:  I Takt 
Armstrækning  osv.  — begynd!  — holdt! 

3.  Fletbredstaaende  Kropbøjning  bagud. 

Venstre  Fod  til  Side,  Nakke  — fat!  Kropbøjning  bagud  — 
et!  — to! 

4.  Vingbredstaaende  Hælhævning  og  Knæbøjning. 

Fra  forr.  Øvelse:  Hofter  — fat!  Hælhævning  og  Knæbøjning 

— et!  — to!  — tre!  — fire!  Venstre  Fod  tilbage.  Hænder 

— ned! 

B.  1.  Passiv  Spændbøjning. 

2.  Entring  paa  Bom  eller  Entretov. 

3.  Støtsparkstaaende  dyb  Knæbøjning,  Kædefatning. 

Fra  udrykket  Opstilling:  Etter  højre,  Toer  venstre  — om! 
Højre  Fod  fremad,  Hænder  — fat!  Etter  (med  Løftning  af 
højre  Ben)  venstre  Knæ  dybt  — bøj!  — stræk!  (Derefter 
Toer).  Fødder  bytter  om  — et!  — to!  Etter  (med  Løftning 
af  venstre  Ben)  højre  Knæ  dybt  — bøj!  osv.  Til  sidst:  Alle 

— ret! 

4.  Bøjsideliggende  enkelt  Armstrækning  opad. 

Med  Armbøjning  paa  venstre  Haand  Sideligning  — et!  — 
to!  — tre!  Armstrækning  opad  — et!  — to!  Byt  om  — et! 

— to!  osv.  Fra  Stilling  — et!  — to!  — tre! 

5.  Bøjfrembueliggende  Armstrækning  udad  (senere  opad). 
(Første  Række  et  halvt  Skridt  fra  Bommen)  Etter  paa  den 
anden  Side,  til  Bommen  — løb!  (Første  Række)  til  Frem- 
ligning  — ned!  (Anden  Række  — ) støt!  Med  Armbøjning 
bagud  — bøj!  Armstrækning  udad  — et!  — to!  Paa  Hænder 

— støt!  Fra  Stilling  — op!  Byt  om  — gaa!  osv. 

6.  a.  Sidegang  med  Omkringvending. 

Fra  Fremadgang:  Sidegang  til  højre,  venstre  — om!  Om  — 
kring!  Til  venstre  cm  — kring!  osv.  Fremadgang,  højre 

— om! 

b.  Løb  med  Holdt. 

Giv  Agt  — løb!  (Med  Højtælling)  alle  : — holdt! 

c.  »Sidde  i Ring«. 

7.  a.  I.  Indvendigt  Opspring  og  udvendigt  Overspring;  Buk  p. 

tværs. 

II.  Overslag  med  Tilløb  eller  Hovedspring,  Plint  p.  tværs. 
1.  Ks. 

b.  Stangspring.  (233). 

c.  Staaende  Hop  paa  Stedet  med  Armkastning  udad.  (165). 

Et  Hop  paa  Stedet  med  Armkastning  udad  — et!  — to!  — 
tre!  — fire!  — fem!  ell. : — hop! 

d.  Fri  Haandgang. 

C.  1.  Vingstaaende  hurtig  Hælhævning  og  Knæbøjning. 

Hurtig  Hælhævning  og  Knæbøjning  — begynd!  — holdt! 

2.  Favnbredstaaende  halv  Kropbøjning  bagud  med  Armføring 
opad. 

Med  Armsving  udad  venstre  Fod  til  Side  — sæt!  Haand- 
vending  — et!  Kropbøjning  bagud  med  Armføring  opad  — 
et!  — to!  Med  Armsving  nedad  venstre  Fod  tilbage  — sæt! 

3.  Staaende  Armføring  udad  med  Hælhævning  og  dyb  Aanding. 
Med  dyb  Aanding  og  Hælhævning  Armføring  udad  — et! 

— to! 


Til  Ilte  Timeseddel. 

A.  1.  (121).  Retningen  maa  læres  nøjagtigt;  »midt  imellem  fremad 
og  til  Siden«. 

A.  4.  (119).  Under  Knæbøjningen  skal  Hælene  løftes  højt,  Knæene 

føres  godt  udad  og  Kroppen  (Bullen)  holdes  strakt  og  lodret. 

B.  1.  Toerne  hjælper  Etterne  og  omv.  Etterne  staar  i Spændstilling 

(196),  Toerne  gaar  ind  mellem  Etterne  og  Ribben  og  spæn- 
der Etterne  ud.  De  fatter  herunder  Ribben  med  begge  Hæn- 
der og  flytter  Fødderne  opad.  Toerne  maa  runde  Ryggen, 
saa  at  deres  Skulderblade  stemmes  imod  Etternes.  De  maa 
tillige  bøje  Hovedet  frem,  saa  at  Etterne  kan  lægge  Hovedet 
langt  og  lige  bagover.  Etterne  løftes  langsomt  saa  højt,  som 
de  kan  taale,  og  holdes  dernæst  i den  hængende,  spændte 
Stilling  nogen  Tid.  De  skal  holde  Armene  strakte  og  lado 

Benene  hænge  lodret  ned.  Naar  Etterne  (eller  Læreren) 
siger  »holdt«,  sænker  Toerne  dem  langsomt. 

Kommando:  »Passiv  Spændbøjning,  Toerne  løfter  — be- 
gynd! — holdt  Etterne  løfter  — begynd!  — holdt!« 

B.  2.  (199  og  211).  Entrestillingen  maa  indøves  først.  Bom  i Isse- 
højde, Børnene  under  Bommen,  Ansigtet  imod  dens  ene  Ende, 
god  Plads.  Kommando:  »Til  Entring  venstre  Ben  — op!  — 
ned!«  osv.  Venstre  Knæ  ved  venstre  Haand,  Brystet  nær 
Bommen,  Hovedet  tilbage.  — Herfra  øves  dernæst  Entring 
paa  Tælling.  Paa  »et!«  flyttes  venstre  Haand  (venstre  Ben 
oppe),  paa  »to!«  svinges  højre  Ben  op  og  venstre  ned  o.  s.  fr. 
Øves  i Strøm.  Først  naar  Stillinger  og  Bevægelser  er  ind- 
øvede, maa  Børnene  entre  i Takt,  i Bommen  med  store 
Sving  til  Siden,  i Entretovet  saaledes,  at  Kroppen  stadig 
holdes  under  Tovet.  . 

B.  3.  (190.  »Vipstaaende  Knæbøjning«).  Benet  løftes  ikke  højere 
end  nødvendigt,  og  Foden  sættes  til  Jorden,  naar  Knæet  er 
strakt.  Hovedet  op,  og  den  øverste  Del  af  Ryggen  strakt. 
Hele  Fodsaalen  i Gulvet. 

B.  4.  (125.  129).  Fra  haandliggende  Stilling  (9de  B 4)  indtages 
sideliggende  Stilling  (paa  »tre«)  og  den  øverste  Arm  bøjes, 
Naar  Armen  strækkes  op,  skal  den  ligge  i Forlængelse  af 
øverste  Ben  og  Kropside. 

B.  57  (145  og  148).  Den  ved  Kommandoen  antydede  Ordning  (hver- 
anden  Rode  paa  den  anden  Side  af  Bommen)  giver  Plads  til 
Armstrækning  udad  og  til  velordnet  Ombytning  (Takt  med 
Højtælling  til  fire).  Sørg  for,  at  ogsaa  Støtternes  Stilling  er 
god  og  smuk. 

B.  6.  a.  (89).  Omkringvending  under  Sidegang  udføres  altid  til 
den  Side,  der  er  forrest,  og  »kring«  falder,  idet  Fødderne  er 
samlede.  Dernæst  flyttes  forreste  Fod  frem,  og  Omkringven- 
dingen  udføres  nu  paa  dennes  Fodbalde  saa  hurtigt,  at  Takten 
omtrent  bevares.  Det  svingende  Ben  føres  nær  forbi  det 
bærende. 

B.  6.  b.  (93)'.  Ved  Højtælling  kan  anvendes:  »Et,  to,  tre,  staa!« 

B.  6.  c.  Fra  Gang  paa  een  Række  kommanderes  »slut  Kreds!«  og 
naar  Kredsen  er  dannet,  gøres  Holdt  og  Sideskridt  indad, 
indtil  Børnene  staar  ganske  tæt.  De  fatter  Formandens  Hof- 
ter og  bøjer  paa  Kommando  Knæene  saa  meget,  at  de  (sam- 
lede) danner  Sæde  for  Formanden.  Fra  denne  Stilling  kan 
der  kommanderes  Gang  (smaa  Skridt!). 

B.  7.  a.  I.  (179.  181).  Før  indvendigt  Opspring  paa  Buk  kan  man 
øve  Opspring  til  knælende  Stilling.  Kort  Tilløb;  Stillingen 
vises  smukt.  Dernæst  føres  Armene  frem  og  herfra  udføres 
»Knæspringet« : Efter  en  Sænkning  af  Armene  og  Sammenbøj- 
ning af  Hofteled  og  Lænd,  foretages  de  modsatte  Bevægel- 
ser saa  kraftigt,  at  Legemet  løftes  fra  Bukken  og  strækkes 
lodret  ud  paa  Nedspringssiden  af  denne.  Læreren  maa  være 
parat  til  Modtagning.  Springet  kan  indøves  ved  fra  knæ- 
staaende  Stiling  paa  Jorden  at  rejse  sig  ved  et  Spring.  Tramp 
med  samlede  Fødder. 

B.  7.  a.  II.  Se  »Hovedspring«  10de  B 7 b.  Overslag  udføres  over 
lav  Plint  paa  tværs  og  ligner  Hovedspring.  Dog  altid  Tilløb 
og  Forspring;  Armene  holdes  saa  strakte  som  muligt,  Hove- 

det  sættes  ikke  til.  Dygtige  Drenge  kan  udføre  det  over  en 
Snor  eller  en  Kammerat,  der  staar  kort  foran  Plinten. 

B.  7.  d.  Fra  udrykket  Opstilling  kan  enhver  Dreng  let  finde  Plads 
til  Friøvelse  (et  Par  Minutter). 


12te  Timeseddel. 

A.  1.  Bøjstaaende  Fodflytning  til  Siden  med  Armstrækning  udad. 

Arme  — bøj!  Fodflytning  til  Siden  med  Armstrækning  udad 

— et!  — to!  — tre!  — fire!  ell. : — begynd!  — holdt!  Arme 
nedad  — stræk! 

2.  Staaende  Hovedbøjning  til  Siden. 

Hovedbøjning  til  Siden  — et!  — to!  — tre!  — fire! 

3.  Bøjbredbuestaaende  Armstrækning  opad. 

Venstre  Fod  til  Side  Arme  — bøj!  Bagud  — bøj!  Armstræk- 
ning opad  — et!  — to!  Opad  — stræk! 

4.  Vinggangstaaende  Kropfældning  fremad  og  -bøjning  nedad. 
Fra  forr.  Øvelse:  Hofter  — fat!  (Paa  Hælene)  venstre  — 
om!  Fremad  — fæld!  Nedad  — bøj!  Fremad  — stræk! 
Opad  — stræk!  (Paa  Hælene)  om  — kring!  osv. 

B.  1.  Bredstaaende  Spændbøjning  med  Hælhævning,  Bom  og 

Ribber. 

Ryggen  imod  til  Bom  og  Ribber  — løb!  Et  Skridt  fremad  — 
gaa!  Fødder  til  Side,  Arme  opad  — stræk!  Bagud  — bøj.! 
Fat!  Hælhævning  — et!  — to!  Opad  — stræk!  Helt  nedad 

— bøj!  Helt  opad  — stræk!  Fødder  tilbage,  Arme  nedad  — 
stræk!  Højre  — om!  Hofter  — fat!  Hurtig  Hælhævning  og 
Knæbøjning  — begynd!  — holdt!  Paa  Plads  — løb! 

2.  a.  Tværhængende  Krophævning. 

Til  Bommen  — løb!  Med  Tværgreb  — op!  Krophævning  — 
et!  — to!  Fra  Stilling  — ned!  osv. 

Eller: 

b.  Skraahængende  Armgang  med  Krophævning. 

3.  a.  Ligevægtsgang  paa  Bom  med  Knæbøjning  i eet  Knæ. 

(Bommen  efterhaanden  højere). 

Eller: 

b.  Vingtrapstaaende  hurtig  Ombytning  med  Hop. 

Hofter  — fat!  Venstre  Knæ  — løft!  Byt  om  — et!  — to! 
Knæ  — sænk! 

4.  Vingstaaende  Udfald  skraat  fremad. 

Fødder  helt  — ud!  Til  Udfald  venstre  Fod  skraat  fremad  — 
sæt!  osv.  ell.:  Udfald  skraat  fremad  — et!  — to!  — tre! 

— fire! 

5.  Strækbredvinkelstaaende  Armsving  nedad-bagud. 

Med  Armsving  udad-opad  venstre  Fod  til  Side  — sætl 
Fremad  — fæld!  Armsving  nedad-bagud  — et!  — to!  Opad 

— stræk!  Med  Armsving  udad-nedad  venstre  Fod  tilbage 

— sæt! 

6.  Haandfæstet  sideliggende  Benløftning. 

Ansigtet  imod,  et  Skridts  Afstand  til  Bom  og  Ribber  — løb! 
Med  Fatning  af  Bom  og  Ribber  paa  venstre  Haand  Sidelig- 


— 43  — 


* 

ning  — et!  — to!  — tre!  Benløftning  — et!  — to!  Byt  om 

— et!  — to!  osv. 

7.  Forlæns  Opsving  og  baglæns  Nedsving,  Bom. 

Til  Bommen  — løb!  Forlæns  Opsving  med  Undergreb  — et! 
(Til  venstre)  om  — kring!  Baglæns  Nedsving  — et!  — to! 
Paa  Plads  (ell.  til  Bommen)  — løb! 

8.  a.  Gang  med  lange  Skridt,  senere  Krigsmarch. 

(Fra  alm.  Gang)  Med  lange  Skridt  — gaa!  Almindelig  Gang 

— gaa!  (Fra  Retstilling)  Krigsmarch  — gaa!  — holdt! 

b.  Parvis  Sideløb  med  Omkringvending  og  Overgang  til 
Fremadløb. 

(Efter  Holdt  og  Kvartvending  fra  Gang  paa  to  Rækker) 
Hænder  og  Hofter  — fat!  Sideløb  til  venstre  — løb!  Til 
vestre  om  — kring!  Om  — kring!  Fremadløb  venstre  — 
om!  osv. 

c.  Taagang.  (87). 

(Fra  alm.  Gang)  Hæle  — hæv!  Hæle  — sænk! 

9.  Labyrinttagfat. 

10.  a.  Spring  fremad  med  eet  Skridts  Tilløb. 

Spring  fremad  med  eet  Skridts  Tilløb,  begynd  med  venstre 

— et!  — to!  — tre!  — fire!  ell.:  — spring! 

b.  I.  Udvendigt  lodret  Overspring,  Buk  paa  langs.  (182). 
og 

Indvendigt  Overspring,  Buk  paa  tværs.  (181). 

II.  Skraaspring  i Højden  over  Snor.  (169). 

c.  Delt  Oversving  over  øverste  Bom. 

Eller : 

Brystning  og  Overslag  over  Dobbeltbom. 

C.  1.  Vingbredstaaende  Kropvridning  med  dyb  Aanding. 

Venstre  Fod  til  Side,  Hofter  — fati  Kropvridning  med  dyb 
Aanding  — et!  — to!  — tre!  — fire! 

2.  Foldstaaende  Armslag  udad-indad. 

(Fra  forr.  Øvelse):  Venstre  Fod  tilbage,  Arme  forom  — bøj! 
Armslag  udad-indad  — et!  Hænder  ned! 

3.  Staaende  Armføring  fremad-opad-udad-nedad. 

(Med  dyb  Aanding)  Armføring  fremad-opad-udad-nedad  — 
et!  — to!  ell.:  — begynd!  — holdt! 


Til  12te  Timeseddel. 

A.  1.  (123).  Angaaende  Fodflytningen  se  10de  A 1.  Armbevægel- 
sen kommer  først  i det  Øjeblik  Foden  sættes  til  Jorden.  Fod- 
flytningen maa  have  fuld  Længde.  Holdningen  bevares,  og 
naar  Øvelsen  udføres  i Takt,  dvæles  der  et  kort  Øjeblik  i 
hver  Stilling. 

A.  2.  Skuldrene  holdes  sænkede,  Næsen  lige  fremad  og  Hagen  ind- 
trukken. 

A.  3.  (136).  Pas  paa,  at  Kropbøjningen  bagud  begynder  fra  oven. 
Albuerne  skal  under  Armstrækningen  hele  Tiden  føres  saa 
langt  bagud  som  muligt. 

A.  4.  (147).  Forreste  Knæ  strakt  hele  Tiden.  Vendingen  paa  Hæ- 

lene udføres  hurtigt.  Fodbalderne  løftes  herunder  og  klappes 
som  Afslutning  fast  til  Jorden.  Pas  paa,  at  forreste  Fod  drejes 
tilstrækkeligt  udad,  bageste  Fod  fremad,  og  at  Fronten  for- 
andres nøjagtig  90  eller  180  °. 

B.  1.  Spændbøjningen  udføres  bedst  ved  Ribber;  men  naar  Bør- 

nene er  forstaaende  og  villige,  kan  Bommen  ogsaa  anvendes. 
Børnene  skal  lære  at  støtte  mod  Bommen  saaledes,  at  Lege- 
met vilde  falde  bagover,  hvis  den  svigtede.  Underkanten 
fattes,  Tommelen  paa  Forsiden  og  FIaandleddet  overstrakt. 
Børnene  skal  efter  »fat«  have  Lov  til  at  flytte  Fødderne  frem, 
indtil  den  rette  Spændstililng  er  opnaaet.  Hvert  Barn  faar 
anvist  fast  Plads  til  Spændbøjningen.  Ved  Bommen  nogen- 
lunde lige  store  Børn;  Bommen  maa  ikke  sættes  skævt. 
Kropbøjningen  og  -strækningen  foregaar  jævnt  og  langsomt 
og  nøjagtigt  gennem  »Vinkelstilling«  (147).  Ved  Kropbøjnin- 
gen nedad  bør  man  give  Børnene  det  Maal  at  naa  Jorden 
saa  langt  foran  Fødderne  som  muligt,  uden  at  Legemet  hvi- 
ler paa  Hænderne.  Armene  holdes  da  saa  langt  tilbage  som 
muligt,  og  den  øverste  Del  af  Ryggen  holdes  strakt;  denne 
Strækning  skal  bevares  under  Tilbagegangen. 

B.  2.  a.  (202).  Den  ene  Haand  lige  foran  den  anden.  Hovedet 
under  Bommen,  Brystet  op  imod  denne;  Benene  lodrette. 

B.  2.  b.  Ang.  Stillingen  se  10de  B 2 a.  Efter  hver  Sænkning  flyttes 
forreste  Haand  langt  bagud,  dernæst  ny  Krophævning  osv. 

B.  3.  a.  (193).  Fra  staaende  Stilling  paa  eet  Ben,  det  andet  noget 
bagudført  og  Armene  ud  til  Siden,  føres  Armene  og  det  ene 
Ben  frem,  medens  det  staaende  Bens  Knæ  bøjes  dybt,  uden 
at  Hælen  løftes.  Dernæst  de  modsatte  Bevægelser  og  Frem- 
sætning  af  det  bagudførte  Ben  osv.  Hænderne  vendes  hver 
Gang  Armføringen  begynder,  og  øverste  Del  af  Ryggen  hol- 
des strakt 

B.  3.  b.  Smign.  8de  B 3.  (115  Fig.  30.  189).  Ombytningen  sker 
hurtigt  og  ved  et  ganske  lille  Hop.  Efter  hver  Ombytning 
rolig  Ligevægt. 

B.  4.  (114  Fig.  28.  122).  Angaaende  Retningen  se  Ilte  A 1.  Stil- 
lingen læres  bedst  efter  fig.  Kommando:  »Udfald  skraat 
fremad  med  venstre  Fod  — et!  — to!  — tre!  Det  samme 
med  højre  Fod«  osv.  Paa  »et!«  flyttes  Foden  3 Fodlængder 
skraat  fremad,  paa  »to!«  bøjes  det  forreste  Knæ,  og  Udfalds- 
stilingen indtages.  Paa  »tre!«  strækkes  Knæet,  og  Foden 
flyttes  tilbage. 

B.  5.  (147).  Armsvinget  nedad-bagud  (10de  A 3)  udføres,  medens 
Ryggen  holdes  strakt  og  fremadfældet.  Det  kan  senere  ud- 
føres saaledes,  at  Armene  efter  Bagudsvinget  uden  Standsning 
svinges  opad  igen.  Kommando:  »Armsving  bagud-opad  — et!« 

B.  6.  (130).  Bommen  omtrent  i Brysthøjde.  Samme  Fordeling  ved 
Bomme  og  Ribber,  som  ved  Spændbøjningen.  Den  ene  Haand 
fatter  Redskabet  saaledes,  at  begge  Armene  staar  i samme 
lodrette  Plan.  Den  underste  Arm  lodret,  og  Haanden  saa 
langt  fra  Redskabet,  at  den  øverste  er  strakt.  Ved  Ben- 
løftningen bøjes  øverste  Arm  lidt,  medens  den  underste 
støder  fra,  saa  at  Underkroppen  løftes  noget. 

B.  7.  Bommen  i Begyndelsen  i Pandehøjde,  senere  højere.  Om- 
kringvendingen  maa  udføres  paa  Stedet.  Ved  Vendingen  til 

venstre  bøjes  det  højre  Hofteled  energisk  og  saa  stærkt,  at 
»skæv  Siddestilling«  kan  indtages.  Dernæst  flyttes  først  højre 
og  saa  venstre  Haand,  og  Vendingen  fuldføres.  Legemet  hol- 
des strakt  og  hviler  nu  paa  strakte  Arme.  Hovedet  godt 
bagud;  Tommelfingrene  mod  hinanden.  Paa  »et!«  sænkes 
Legemet  ved  Armbøjning  saa  meget,  at  det  roligt  og  be- 
hersket kan  svinges  bagover.  Til  sidst  strækkes  Armene  og 
den  strakte  hængende  Stilling  med  Hovedet  nedad  bevares. 
Paa  »to!«  svinges  Benene  samlede  ned,  og  Hænderne  slipper. 
Efter  Sammenbøjningen  i Nedspringet  foretages  et  Skridt 
fremad,  og  Retstillingen  indtages  paa  den  anden  Side  af  Bom- 
men. I Begyndelsen  Enkeltmandsøvelse;  god  Holdning. 

B.  8.  a.  Lange  Skridt.  Efter  »gaa«  en  Overgangsappel.  Kroppen 
fældes  mere  fremad;  Armene  svinges  stærkere  — op  imod 
vandret  Stilling.  Gøres  Skridtene,  Fremadfældningen  og  Arm- 
svingene endnu  større,  fremkommer  »Krigsmarch«.  Langsom 
Takt.  Dyb  Bøjning  af  forreste  Knæ  og  bageste  Ben  strakt  i 
Knæ-  og  Fodled,  Kroppen  i Forlængelse  af  bageste  Ben. 
Armene  svinges  strakte,  den  ene  helt  op  og  den  anden  helt 
bagud.  Nakken  rejses  noget  ved  hvert  Skridt.  Øves  i Be- 
gyndelsen i Strøm  og  uden  Kommando;  Nr.  2 følger  efter 
ved  Nr.  Fs  3dje  Skridt  osv. 

Senene  efter  Kommando;  god  Afstand  eller  Frontopstil- 
ling. »Krigsmarch  — gaa!  — holdt!«  Der  begyndes  med 
venstre  Fod,  og  samtidig  svinges  højre  Arm  opad,  venstre 
bagud.  Efter  »holdt!«  Retstilling  i naeste  Tempo. 

B.  8.  b.  I forreste  Række  Hoftefatning,  medens  enhver  i bageste 
Række  fatter  oven  fra  om  Rodekammeratens  Haandled.  Un- 
der Sideløbet  maa  man  passe  paa,  at  de  bageste  bevarer  den 
strakte  Holdning  og  holder  sig  nøjagtigt  bag  Rodekamme- 
raterne, som  de  styrer.  Afstanden  mellem  Roderne  maa  være 
ret  stor  (som  efter  alm.  Gang).  Omkringvendingen  udføres  altid 
til  den  Side,  der  løbes  til,  og  foregaar  hurtigt,  enten  saaledes, 
at  den  bageste  lempeligt  svinger  Rodekammeraten  rundt 
eller  saaledes,  at  alle  paa  »kring«  tager  Hænder  ned,  vender 
sig  omkring  hver  for  sig  og  fatter  paa  nv  (Grebskifte).  I 
begge  Tilfælde  fortsættes  Løbet  i samme  Retning.  Ved  Over- 
gang til  Fremadløb  (eller  -gang)  tager  alle  Hænder  ned. 

B.  9.  Udrykket  Flankeopstilling.  »Toer  et  Skridt  fremad  — gaa! 
Til  højre  tag  dobbelt  — Afstand!  Venstre  — om!  Til  venstre 
tag  dobbelt  — Afstand!«  Efter  dette  har  enhver  to  Arm- 
længders Afstand  fra  sine  Sidemænd.  Børnene  fatter  nu 
hverandres  Hænder.  To  udtages,  den  ene  skal  fange  den 
anden.  De  skal  begge  løbe  mellem  Rækkerne  og  maa  ikke^ 
selv  om  de  kan,  bryde  dem  eller  løbe  under  Armene  paa  de 
staaende.  Naar  Læreren  fløjter,  vender  alle  sig  hurtigt  højre 
om  og  fatter  de  ny  Sidemænds  Hænder;  paa  næste  Fløjt 
venstre  om  osv.  Læreren  kan  da,  naar  han  iagttager  de 
løbende,  hjælpe  den  ene  eller  den  anden  af  dem. 

B.  10.  a.  Paa  »et!«  sættes  Foden  frem;  kun  Taaspidsen  til  Jorden. 
Paa  »to!«  svinges  det  bageste  Ben  strakt  fremad-opad  sam- 
tidig med,  at  det  forreste  sætter  af,  Fødderne  samles,  og  der 
standses  i bøjede  Knæ.  Paa  »tre«  Knæstrækning  og  paa 
»fire«  Hælsænkning.  Naar  Springet  øves  i Takt,  udføres  der 
en  Hælhævning  i første  T^mpo  (inden  Foden  sættes  frem). 

Anvendes  Tælling  til  Støtte  for  Takten,  bliver  det  saaledes 
(efter  Kommandoen  »spring!«):  »Et  (Hælhævning),  et  (Af- 
tryk og  Bensving),  et,  to,  tre  (Nedspring)«. 

B.  10.  c.  Oversving  (244.  Fig.  131).  I Nedspringet  vendes  Siden 
mod  Redskabet  (ikke  Ansigtet).  Springet  kan  indøves  paa 
Tælling.  Efter  Brystningen  kommanderes:  »Et!«  (Hofteled- 
dene bøjes,  og  den  ene  Haand  flyttes  ned),  »to!«  (Springet 
fuldføres).  Hofteledsbøjningen  kan  senere  bortfalde. 

Overslag.  Samme  Afstand  mellem  Bommene  som  i fore- 
gaaende  Øvelse.  Efter  Brystning  flyttes  begge  Hænder  ned. 
Benene  svinges  op,  og  der  udføres  Overslag  paa  Armene. 
Disse  strækkes  herunder  saa  meget  som  muligt.  I Begyndel- 
sen god  Modtagning. 

